Kursevi jezika u Nemačkoj\nŠkolski kampus lociran je u modernom delu grada - Prenzlauer Berg u ulici Kastanienallee, i tu se nalazi učionice, glavna rezidencija, kantina, kafe... Ova ulica je modni centar grada, a u njoj je na rasplolaganju preko 40 barova, kafea i mnoštvo modnih butika.\nHAMBURG, Deutsch Institut DID\nNemci vole da za Hamburg kažu kako on za njih predstavlja "vrata prema svetu". Otvoren, tolerantan, bogat, nezavisan hanzeatski grad Hamburg ne samo da je najveća nemačka luka, već i veliki trgovački centar, sedište banaka i osiguranja, ali i muzeja, pozorišta, medijskih kuća...\nMÜNCHEN, Deutsch Institut DID\nMinhen je odlična destinacija za učenje nemačkog jezika u Nemačkoj jer je moderan svetski grad sa srcem i dugom tradicijom. Između BMW-a i pivnica, umetnosti, kulture, kreativnosti i usnulih, između baroka i savremenog doba: nema protivrečnosti, već je to tipično za Minhen. Glavni grad Bavarske nudi toliko znamenitosti da ne znate gde da počnete.\nFRANKFURT, Deutsch Institut DID\nFrankfurt je grad prepun kontrasta, klišea i preterivanja, ali i važan poslovni centar i finansijsko središte Nemačke. Između modernih zdanja nalaze se muzeji, pozorišta, galerije, ali i mnogobrojni klubovi koji su učinili Frankfurt jednom od najzanimljivijih destinacija u Evropi.\nBERLIN, Deutsch Institut DID\nDID škola nalazi se u širem centru Berlina, 15 minuta peške od Brandenburške kapije. Dešifrovano značenje skraćenice u nazivu škole zapravo je već 40 godina moto ove škole nemačkog jezika, a u prevodu znači „Nemački u Nemačkoj“.\nMeđunarodna reputacija škola je stekla zahvaljujući nastavnim metodama i nastavnom osoblju koje radi po visokim standardima stvarajući istovremeno i prijateljsku atmosferu među polaznicima. Škola je smeštena na četvrtom spratu u poslovnoj zgradi u samom centru grada. Učionice su prostrane, svetle i dobro opremljene, a nedaleko od zgrade škole nalaze se i mnogi kafei, pabovi, restorani.


Tanjug 22. septembra 2021. 13:42\nBEOGRAD – Međunarodni festival klasične muzike „Čelo fest“ nakon osam godina pauze, biče održan u Beogradu na različitim lokacijama, od 25. do 28. septembra, u organizaciji CEBEF-a.\nKao manifestacija koja je tokom decenije postojanja ostavila neizbrisiv trag na muzičkoj pozornici ovog dela Evrope, „Čelo fest“ ponovo otvara vrata muzičkih dvorana i učionica za sve ljubitelje ovog instrumenta i klasičnu muziku generalno, kao i za najbolje učenike i studente violončela.\nOvogodišnji Čelo fest sa podnaslovom „Buđenje“, posvećen je uspomeni na muzikologa Vesnu Kabiljo (1957 – 2013), koja je svojom energijom i entuzijazmom učinila da ovaj festival postane jedan od vodećih u ovom delu Evrope.\n„Čelo fest“ se na neki način ‘budi iz sna’ nastupima i majstorskim kursevima internacionalnih i domaćih violončelista, a centralni koncert festivala je planiran za 28. septembar u Kolarčevoj zadužbini, sa aranžmanima kompozicija za ansamble od dva do trinaest muzičara.\nNa programu će biti izvedena dela Čajkovskog, Rosinija, Paganinija, Šopena, kao i neka dela popularne muzike.\nUz najbolje domaće umetnike svih generacija, nastupaju renomirani gosti: Denis Severin (Švajcarska), Atanas Krastev (Bugarska) i Razvan Suma (Rumunija).\nDan ranije, 27. septembra, biće održan koncert najboljih mladih čelista iz cele Srbije u Svečanoj sali Skupštine grada, a ulaz je slobodan.\nUlaznice za gala koncert u prodaji su na blagajni Kolarca, a zbog trenutno važećih epidemioloških mera, broj mesta je ograničen.


Korupcija Novi Beograd: DNEVNICE PREDSEDNIKA NENADA MILENKOVIĆA POVRH MILIONSKIH APANAŽA\nDNEVNICE PREDSEDNIKA NENADA MILENKOVIĆA POVRH MILIONSKIH APANAŽA\nBERLIN – Nenad Milenković pravi obračun službenog puta tek posle 6 meseci od putovanja i to tek posle naloga budžetske inspekcije grada Beograda i umesto originalnog hotelskog računa podnosi falsifikovani kvitung (blok iz knižare) koji mu je sestra naknadno poslala iz Nemačke. I to za svih 10 dana, iako se u obračunu lepo vidi umanjenje 5 dnevnica zbog plaćenih troškova smeštaja od strane organizatora.\nZIMSKA TURNEJA – Nenad Milenković, Igor Pupić, Miloš Hetlerović, Dragan Vujević idu na put u Belfor gde su proveli samo 2 dana od ukupno 10. U putnim nalozima su naveli da idu samo sa jednim službenim automobilom iako ih je bilo najmanje sedmorica. Iz putarine i goriva koje su naplatili vidi se da su išli sa još jednim automobilom (privatnim) u čiji rezervoar je stalo preko 70 litara goriva!? Najverovatnije su išli automobilom City rent-a kar Aleksandra Joksića. I sve je to opština platila...\nNapravili su za taj mesec, zbog rominga, račune za mobilni od preko100.000 dinara.\nInače Nenad Milenković je u opštini poznat po tome što nerado vraća dnevnice, krije pozivna pisma, jer uvek insistira na obračunu punih dnevnica, na putu je redovno po desetak dana, iako zvanični program traje 2-3 dana.\nNajduži period odsustvovanja iz opštine Predsednika Milenkovića i to samo u jednom cugu se desio 2009.godine i to 47 dana!!! Svaki dan sa prosečnom naplaćenom dnevnicom između 40-70 eura!!!\nGrađani Novog Beograda glasajte za Predsednika Nenada Milenkovića kako bi i dalje mogao da ide kod sestre u Berlin o trošku opštine!\nОбјавио Korupcija Novi Beograd у 22:34


Cineplexx Kragujevac - BIG FASHION Kragujevac\nPočetna > Bioskop > Cineplexx Kragujevac\nCineplexx je najsavremeniji bioskop u regionu, sa ukupno 8 sala i kapacitetom od 1.300 mesta. Pored fantastičnih 4K projektora, sve sale su u potpunosti digitalizovane i opremljene Real D 3D tehnologijom. Cineplexx je prvi bioskop sa mogućnošću prikazivanja filmova uz pomoć najnovije serije Barco laserskih projektora. Sve sale su opremljene udobnim, posebno dizajniranim VIP sedištima, kao i mestima za zaljubljene.\n034 6195 030\nRadno vreme: 15-23h, Vikendom: 11-23h\nCineplexx je austrijska bioskopska grupacija sa preko pet decenija iskustva u ovoj oblasti. Cineplexx mrežu danas čini 50 multipleksa i šest tradicionalnih bioskopa u Austriji, Hrvatskoj, Srbiji, Crnoj Gori, Sloveniji, Bosni i Hercegovini, Severnoj Makedoniji, Albaniji, Prištini, Grčkoj, Rumuniji i Italiji, sa više od 300 bioskopskih dvorana. U bliskoj budućnosti je planirano otvaranje još četiri nova multipleksa. Sa oko 1.500 zaposlenih i godišnjim prihodom od oko 130 miliona eura u 2018. godini, bioskopi Cineplexx godišnje ugoste skoro 11 miliona gledalaca.


Za 7 meseci stradalo 15 građevinara, koliko za celu 2018. – SveVesti.net\nZa 7 meseci stradalo 15 građevinara, koliko za celu 2018.\nOd 15 stradalih petoro je radilo na crno, kaže Đurović ističući da je ove godine i taj broj za sedam meseci premašen, jer je utvrđeno da šestoro građevinaca koji su poginuli nisu bili prijavljeni.\n“Evidentno je da nam najveći broj lica koja smrtno strada, strada na gradilištima”, rekao je Đurović za Tanjug dodajući da je prema Republičkom zavodu za statistiku u 2018. zabeleženo 96.061 preduzeća koja su registrovana za građevinsku delatnost, a u kojima je zaposleno 284.432 radnika, ali da je sigurno da na građevini ima više angažovanih.\nKako kaže, najčešći uzrok smrti ili teških povreda građevinara je pad sa visine.\n“Svedoci smo da na brojnim gradilištima nailazimo na radnike na visini koji nisu vezani užetom, što im je obaveza i što im spašava život, a dobar deo njih ne nosi ni zaštitnu opremu”, rekao je.\nInspektorat za rad je u toku sedam meseci ove godine pojačao inspekcijski nadzor i imali su do sada 5.901 nadzor, kojim je utvrđeno da je 1.925 lica radilo na crno, što je manje u odnosu na prošlu godinu.\n“Mi kao inspekcija nailazimo na različite propuste, ima i neodgovornih lica ima i onih koji su nekvalifikovani da rade”, ispričao je Đurović i dodao da radnici na crno nemaju ni lekarske preglede, a nisu osposobljeni ni za poslove koje obavljaju.\nIstiče da se pre svega mora raditi na svesti i radnika i poslodavaca kako bi se smanjio broj onih koji smrtno stradaju, a istovremeno je neophodno određenim zakonima ono što je već planirano uvesti u zakonske okvire.\nOd 2012. godine do kraja 2018. ni u jednom slučaju sa smrtnim ishodom, a za koje je Inspektorat podneo krivične prijave, nije dosuđena zatvorska kazna koliko zakon predviđa, a to je od dve do 12 godina.\n“Imamo samo jedan slučaj sa godinu dana zatvorske kazne”, naveo je.\nKaže da nije zagovornik da se sve završava kaznama, ali da kada je ljudski život u pitanju kazne moraju da budu oštrije i mnogo efikasnije.\n“Trebalo bi da u tom lancu svi budu odgovorni kako bi se ljudski život spasio, jer on nema cenu”, ističe Đurović.\nIstiče i da poslodavci ne smeju da čekaju da im dođe inspekcija i kaže šta treba da rade.\nNavodi da ima i primera gradilišta na kojima po dve-tri godine niko nije smrtno stradao ili teško povređen i napominje da to znači da ima poslodavaca koji istinski vode računa o bezbednosti i zdravlju radnika.\nMeđutim, dodaje, ima i onih “koji otvore firmu u četvrtak, a u nedelju im nastrada radnik, koji nema nikakvih ni kvalifikacija, niti je obučen za takvu delatnost”.\nSmanjen broj radnika “na crno”\nĐurović navodi da ima određenih pomaka i da je u odnosu na 2017, kada je bio rekordan broj zaposlenih na crno, sada znatno manje, što, dodaje, ukazuje na to da se sve više radi u okvirima zakona.\nNovim zakonom o bezbednosti rada, koji bi do kraja godine trebalo da se usvoji u Skupštini Srbije, neke stvari će se poboljšati, kaže Đurović i dodaje da će taj zakon učiniti odgovornijim one koji rukovode na gradilištima, kao i državne institucije koje nakon izveštaja i prijava inspekcije za rad treba da donesu rešenja.\n“Nama zakoni nisu problem, problem nam je realizacija zakona. I poslodavac i ostali nadređeni na gradilištu znaju šta treba da rade, samo je pitanje koliko to sprovode u praksi”, zaključio je Đurović.\nMinistarka: Građevinarstvo postalo vodeća snaga srpske privrede\nMinistarka građevinarstva, saobraćaja i infrastrukture Zorana Mihajlović čestitala je danas svim zaposlenima u građevinarstvu Dan građevinara, uz poruku da je ta grana postala vodeća snaga srpske privrede.\n“Dragi inženjeri i radnici, hvala vam na svemu što smo zajedno do sada uradili – izgrađeno je oko 300 kilometara auto-puteva, obnovljeno oko 500 kilometara pruga, imamo više od 40.000 aktivnih gradilišta širom Srbije, a građevinarstvo je ponovo nosilac privrednog rasta”, izjavila je Mihajlović.\nKako je navedeno u saopštenju, ministarka je istakla da je prethodnih godina oblast građevinarstva zakonodavno kompletno uređena, da se građevinska dozvola dobija za nekoliko dana, da se rešavaju problemi nasleđeni iz prošlosti i da su domaće građevinske firme uključene u sve velike projekte u Srbiji.\n“Završili smo Koridor 10 i povezali Srbiju od severa do juga, a pred nama je novi investicioni ciklus. Ukupna vrednost infrastrukturnih projekata u Srbiji iznosi više od 14 milijardi evra”, navela je Mihajlović.\nPrema njenim rečima, u ovoj i narednoj godini počinje izgradnja pet novih auto-puteva, a nastavlja se sa ulaganjem u železnicu, vazdušni i vodni saobraćaj, kao i u stanogradnju.\nU 2018. ostvarena je rekordna vrednost izvedenih građevinskih radova, koja je iznosila 332,45 milijardi dinara.\nU prvom kvartalu 2019. ostvaren je rast vrednosti izvedenih građevinskih radova od 13,6 odsto, a u drugom od 7,8 odsto, što ukazuje da će prošlogodišnji rezultati biti premašeni.\nRaste i broj zaposlenih u građevinarstvu i on je povećan sa 96.292 na kraju 2018, na 103.842 u drugom kvartalu ove godine.\nU prvih sedam meseci ove godine izdato je 11.085 građevinskih dozvola, oko sedam odsto više nego u istom periodu 2018, ukazala je Mihajlović.\nPrevious Seminari za sredstva IPA u Novom Sadu i Subotici\nNext Kurs dinara 117,7193


Za 20 godina, 250 transplantacija koštane srži\nM. D. 18. aprila 2017. 09:01\nOdeljenje za transplantaciju koštane srži u Institutu za majku i dete danas slavi 20 godina postojanja, a za dve decenije postojanje uspešno je urađeno 250 transplantacija koštane srži.\n„Za drugu polovinu aprila premamo dvoje dece za transplantaciju, dok će u maju biti urađene još tri transplantacije. Za petoro, šestoro dece traži se podudaran donor preko Svetskog registra dobrovoljnih davalaca kostne srži“, rekla je Vujić gostujući na RTS.\nMonstruozno: Hirurg stavljao svoje inicijale na jetre pacijenata\nBliznakinja prvi put na svetu donirala sestri matericu, transplantacija…\n„Poslednjih godina se primenjuju krvotvorne matične ćelije za cerebralnu paralizu, šećerna bolest, ali reč je o kliničkim studijama koje su u fazi kliničkih ispitivanja“, pojašnjava Vujić.\nOna kaže da se zahvaljujući ogromnoj podršci Ministarstva zdravlja i RFZO u Institutu za majku i dete rade skoro sve transplantacije krvotvornim matičnim ćelijama, te da mali broj dece odlazi u inostranstvo na lečenje.\nU Srbiji postoji Registar donora kostne srži iz krvi, a Vujić kaže da je potrebno da imamo što više svojih donora, jer što imamo veći registar veće su šanse za našseeg pacijenta da pronađemo podudarnog davaoca.


U skladu sa trenutno pogoršanom epidemiološkom situacijom jedinice lokalne samouprave dužne su da povećaju broj komunalno-inspekcijskih nadzora kako bi utvrdili da li se na terenu poštuju propisane mere i instrukcije, a posebno u dane vikenda, piše Srpskainfo.\nTokom vršenja nadzora nadležni inspektor je, kako je saopšteno, ovlašćen da pravnim licima i preduzetnicima u oblasti trgovine, ugostiteljstva i pružanja drugih usluga zabrani rad ukoliko utvrdi da se u objektu u kojem obavljaju delatnost ne sprovode zaštitne mere koje se odnose na fizičku distancu, okupljanje u grupama većim od propisanih i ograničeno radno vreme. Zabrana se izriče prvi put na period od sedam dana, a u slučaju da pravno lice ili preduzetnik ponovi nepravilnost, zabrana se izriče u trajanju od 15 dana.\n– Gradonačelnici/načelnici, kao komandanti lokalnih štabova za vanredne situacije, obavezni su da striktno sprovode sve mere i instrukcije Republičkog štaba za vanredne situacije i Instituta za javno zdravstvo Republike Srpske. Dužni su da u skladu sa epidemiološkom situacijom na području jedinice lokalne samouprave, preduzmu i rigoroznije mere, ali ne i blaže mere, od onih koje su propisane i definisane zaključcima Republičkog štaba za vanredne situacije i instrukcijama Instituta za javno zdravstvo – poručuje Ministarstvo uprave i lokalne samouprave.


Načelnik općine Srebrenik Nihad Omerović upriličio prijem za predstavnike KK Gradina i FK Seona - Srebrenik.NETwork\nSrebrenik.NET / Sport / Načelnik općine Srebrenik Nihad Omerović upriličio prijem za predstavnike KK Gradina i FK Seona\nNačelnik općine Srebrenik Nihad Omerović upriličio prijem za predstavnike KK Gradina i FK Seona\nPiše: Srebrenik.NETwork u Sport, Srebrenik 07.07.2017 509 Views\nU povodu izuzetnih sportskih rezultata koje su postigli u protekloj takmičarskoj sezoni, načelnik općine Srebrenik Nihad Omerović upriličio je svečani prijem za igrače i rukovodstva FK „Seona“ i KK „Gradina“. Upitivši iskrene čestitke za vrhunske sportske rezultate, načelnik Omerović je posebno naglasio da su sportisti koji postižu zapažene rezultate najbolji ambasadori svoga grada. –„Uprkos ogromnim problemima u našem društvu, možemo krupnim koracima krenuti naprijed samo ako iskoristimo sve potencijale i ako postoji iskrena namjera među ljudima. Ovu tezu na najbolji način potvrđuju ova dva sportska kolektiva koja su, iskoristivši sve ljudske potencijale, s relativnom malim finansijskim sredstvima, postigla vrhunske takmičarske rezultate“, istakao je načelnik Omerović.\nIako egzistira u jednoj relativno maloj seoskoj sredini, zahvaljujući podršci lokalnih privrednika i općinskih vlasti, FK „Seona“ u protekloj sezoni izborila je plasman u Drugu nogometnu ligu Federacije BiH. Košarkaški klub Gradina, iako osnovan tek prije šest godina, ove godine je po treći put izborio plasman u samu završnicu A-1 lige Košarkaškog saveza Federacije BiH.\nSvojim sportskim rezultatima, rečeno je na prijemu, rukovodstva i igrači ovih klubova pokazali su da se i sa skromnim finansijskim sredstvima, uz puno truda i entuzijazma, mogu postići zavidni sportski rezultati.


Ulazak u epohu postnacionalizma | Spor Srbije i Kosova | Al Jazeera Balkans\nPolitički poraz ideologije nacionalizma ne bi trebalo izjednačavati sa njegovim idejnim nestankom.\nVučić, Nikolić i Dačić nekada većinski nacionalistički dio građana Srbije preveli na potpuno suprotnu proevropsku stranuEPA, ilustracija\nParafiranje Briselskog sporazuma i priznanje zvaničnog Beograda da Kosovo definitivno više nije deo ustavno-pravnog poretka Srbije, otvorilo je polemike u javnosti o tome da li taj čin označio početak nove epohe u kojoj nacionalizam više neće igrati dominantnu ulogu u političkom i društvenom životu zemlje.\nZatvaranjem kosovske teme koja je po nekim mišljenjima bila uzrok, a po drugima posledica velikosrpskog nacionalizma, čini se da je nacionalističkim snagama u Srbiji iz ruku izbijena jedna od dominantnih tema kojom je manipulisano političkim sentimentima u poslednjih nekoliko decenija.\nSvojevrsna politička revolucija koju su poslednjih meseci, a naročito nakon parafiranja Briselskog dogovora izveli nekadašnji predvodnici nacionalističkih političkih snaga u Srbiji, izazvala je oprečna tumačenja glede budućnosti srpskog nacionalizma i velikodržavnog projekta koji je do skora predstavljao jednu od odlučujućih determinanti unutrašnjih političkih procesa.\nS jedne strane, pozdravljajući istorijski zaokret aktuelnih srbijanskih vlasti, deo građanske javnosti je konstatovao da je taj čin označio istorijski poraz i definitivni silazak srbijanskog etnonacionalizma sa scene.\nPanika i nepovjerenje\nDa se zaista dogodio tektonski potres koji je iz temelja izmenio političku scenu Srbije svedoče i reakcije koje dolaze s drugog kraja političkog spektra, iz ultranacionalističkih krugova koji srbijanskog predsednika, premijera i vicepremijera kvalifikuju kao izdajnike nacionalnih i državnih interesa.\nTa osuda je išla čak toliko daleko da su na poslednjem protestnom skupu u centru Beograda velikodostojnici Srpske pravoslavne crkve javno prizivali Đinđićevu sudbinu za aktuelnog premijera Ivicu Dačića, članove njegove vlade i one poslanike Skupštine koji su podržali Briselski sporazum.\nIzborni poraz onih snaga koje su 2008. godine igrale na kartu kosovskog mita kao alternative perspektivi članstva u Evropskoj uniji, iz temelja je uzdrmao dotadašnja usmerenja ključnih aktera iz nacionalističkog dela političkog spektra\nZa razliku od, panikom zahvaćenih, ultranacionalističkih krugova i onog dela građanske javnosti koji je proglasio kraj velikosrpskog nacionalizma, drugi deo javnosti sa mnogo više skepticizma i nepoverenja govori o ponašanju srbijanskog državnog vrha sastavljenog od bivših nacionalista.\nTaj deo javnosti upozorava da, iako u defanzivi, nacionalizam nije istorijski poražen, da su ključni politički akteri neiskreni u zalaganju za nastavak evropskih integracija i procesa modernizacije zemlje.\nKao dokaz da se Vučić, Nikolić i Dačić nisu istinski promenili najčešće se navodi poslednja politička kriza u Vojvodini tokom koje su, kako se najčešće navodi, aktuelne vlasti pokazale sklonost ka praktikovanju starih Miloševićevih metoda.\nKljučna tačka neslaganja između dve škole različitih mišljenja nastaje u odgovoru na pitanje da li će zatvaranje kosovskog pitanja težište političkih procesa u Srbiji usmeriti u pravcu nekih modernijih tema ili će srbijansko društvo biti zapljusnuto novim talasom frustracija i manifestacijama nacionalizma koji će, usled nepremostivih spoljnih barijera, ovoga puta biti usmeren isključivo obračunu sa svojim izmišljenim unutrašnjim neprijateljima.\nProcesi koji su kulminirali poslednjih sedmica, najpre potpisivanjem istorijskog sporazuma o normalizaciji odnosa sa Kosovom, a potom i političkim razlazom dominantnih stranaka u Srbiji sa Srpskom pravoslavnom crkvom, dojučerašnjim nacionalističkim političkim saveznicima, režimom Milorada Dodika i predvodnicima paralelnih struktura na severu Kosova, započeli su znatno ranije.\nDeo građanske javnosti je konstatovao da je čin parafiranja Briselskog dogovora označio istorijski poraz i definitivni silazak srbijanskog etnonacionalizma sa scene.\nPočetak kraja velikosrpskog nacionalizma, koji se nakon Miloševićeve ere hranio frustracijama nastalim nepovratnim odvajanjem Kosova od Srbije, može se uočiti u trenutku proglašenja kosovske nezavisnosti i strateške nemoći Srbije koja se manifestovala paljenjem zapadnih ambasada u Beogradu.\nIzborni poraz onih snaga koje su 2008. godine igrale na kartu kosovskog mita kao alternative perspektivi članstva u Evropskoj uniji, iz temelja je uzdrmao dotadašnja usmerenja ključnih aktera iz nacionalističkog dela političkog spektra.\nRaspadom Šešeljeve Srpske radikalne stranke, nastankom nove Nikolićeve partije i ulaskom Dačićevih socijalista u koaliciju sa Demokratskom strankom, u potpunosti su nestale barijere koje su do tog trenutka postojale između građanske i nacionalističke Srbije.\nKako je vremenom kosovsko pitanje sve više izmicalo uticaju Srbije, evropska agenda je postajala sve dominantnija tema kojom su se domaći politički akteri bavili. Taj proces je doveo do toga da se, za razliku od 2008, na izborima 2012. godine Kosovo uopšte nije pojavilo kao iole značajnija tema kampanje.\nProces dekosovizacije srbijanske politike nastavljen je stupanjem na scenu nove vladajuće koalicije koja je, iznenađujućom odlučnošću napravila istorijski iskorak u pravcu prihvatanja ralnosti zarad evropske budućnosti zemlje. To je u konačnici kulminiralo političkom revolucijom tokom koje je postalo jasno da su Vučić, Nikolić i Dačić nekada većinski nacionalistički deo građana Srbije preveli na potpuno suprotnu proevropsku stranu.\nIdeje nacionalizma kojima se javnost u Srbiji hranila poslednjih decenija politički su poražene i marginalizovane do te mere da se čini da one više uopšte nisu u mogućnsoti da bitnije utiču na dominantne procese u zemlji. Nacionalizam danas u Srbiji nema više ni snagu, ni privlačnost koju je nekada imao o čemu najbolje svedoči iznenađujuće mali odziv građana na protestima protiv Briselskog dogovora nakon kojeg je zemlja, po svemu sudeći, izašla iz perioda u kome je nacionalizam odlučujuće određivao njenu politiku.\nPosebnu opasnost za ponovno razbuktavanje vatre predstavljaće rešavanje kontroverzi koje prate status RS-a unutar BiH, ali i proces suočavanja s prošlošću koji se nalazi tek u začetku\nUprkos nespornoj činjenici da mu je zadat odlučujući udarac od kojeg će se teško oporaviti i ponovo vratiti na scenu, politički poraz ideologije nacionalizma ne bi trebalo izjednačavati sa njegovim idejnim nestankom.\nSve dok kao ideologija bude postojao u nacionalnim institucijama poput univerziteta, Srpske pravoslavne crkve i Srpske akademije nauka i umetnosti, nacionalizam će predstavljati latentnu opasnost da se, u određenim kriznim situacijama, ponovo nametne kao relevantna tema.\nDa li će se taj potencijal pretvoriti i u političku erupciju zavisiće pre svega od sposobnosti postojećih političkih aktera i zvaničnih institucija da na adekvatan način odgovore na postpolitičke izazove sa kojima se srbijansko društvo suočava.\nDeo javnosti upozorava da, iako u defanzivi, nacionalizam nije istorijski poražen, da su ključni politički akteri neiskreni u zalaganju za nastavak evropskih integracija i procesa modernizacije zemlje\nPosebnu opasnost za njihovo ponovno razbuktavanje predstavljaće rešavanje kontroverzi koje prate status Republike Srpske unutar Bosne i Hercegovine, ali i proces suočavanja s prošlošću koji se nalazi tek u začetku.\nPored toga, ključni izazov od čijeg će rešavanja zavisiti sudbina ideologije velikosrpskog nacionalizma biće način popunjavanja vrednosne praznine koja će nastati odstranjivanjem kosovskog mita iz političkog diskursa.\nTo će, pored svih opasnosti koju taj proces nosi, ujedno biti i istorijska prilika da se srbijansko društvo napokon strukturira na novim evropskim vrednostima budućnosti i da iz pretpolitičkog stanja zakorači u sferu modernih političkih zajednica usmerenih ka rešavanju bitnih razvojnih pitanja.\nU ovom trenutku sa sigurnošću se jedino može konstatovati da će sudbina velikosrpskog nacionalizma u narednom periodu ponajmanje zavisiti od njega samog.\nVučić postigao dogovor s kosovskim Srbima\nKosovo raspravlja o briselskom sporazumu - Al Jazeera Balkans\nKosovo raspravlja o briselskom sporazumu


Dodik: Putin potvrdio da neće biti saglasnosti za Šmita u Savjetu bezbjednosti - Glas Srpske\nSrna 04.12.2021 12:14\nBANjALUKA - Milorad Dodik, srpski član Predsjedništva BiH, rekao je na konferenciji za novinare u Banjaluci da mu je Vladimir Putin potvrdio da neće biti podrške za imenovanje visokog predstavnika u Savjetu bezbjednosti UN.\n- Osjećam veliko zadovoljstvo kvalitetom razgovora sa predsjednikom Rusije Vladimirom Putinom. Razgovorali smo skoro sat vremena i pričali o ekonomiji, izgradnji gasovoda, Srpsko - ruskog hrama u Banjaluci, cijeni nafte - rekao je Dodik.\n- Rusija je potpisnik Dejtonskog sporazuma, i ona to manifestuje na svaki mogući način. Iz špekulativnih razloga pokušava se sva krivica svaliti na leđa Republike Srpske. Impresioniralo me to koliko je upoznat sa detaljima. Potvrdio mi je da neće biti podrške za Šmita u Savjetu bezbjednosti UN. Rusija nema namjeru da se mješa u BiH, kako to čine neki drugi putem specijalnih izlasnika - poručio je Dodik.\nOn je izjavio da Republika Srpska neće odustati od najave da tuži Kristijana Šmita u NJemačkoj, njegovoj zemlji, što se lažno predstavlja kao visoki predstavnik u BiH.\n“To neće prestati dok ne nađemo tu mogućnost”, rekao je Dodik na konferenciji za novinare u Banjaluci.\nPrema njegovim riječima, Šmit lažnim predstavljanjem, koje je krivično djelo svugdje, opterećuje cijeli politički sistem u BiH i počinio je niz drugih krivičnih djela.\nOdgovarajući na pitanje o Šmitovoj izjavi da međunarodna zajednica treba da spriječi dodatno komplikovanje situacije u BiH, Dodik je ponovio da je za Republiku Srpsku Šmit obični građanin Njemačke i da nema nikakve političke uloge u BiH.\n“Mislim da je situacija u BiH dovedena do apsurda za koji ne znam da može biti veći – imamo čovjeka koji se predstavlja visokim predstavnikom iako ga nije imenovao Savjet bezbjednosti, i nastavlja da glumi visokog predstavnika”, rekao je Dodik.\nSrpski član Predsjedništva BiH naglasio je da se nijedan visoki predstavnik, kakav god bio, nije petljao u domen vojske ili komentarisanjem Ustava, a da je Šmit sebi dao za pravo da se bavi tim pitanjima.\n“Impozantno je kako neki pokušavaju da stalno održe priču o visokom predstavniku, a sami znaju da on nije imenovan odlukom Savjeta bezbjednosti. I kada to kažemo Amerikancima, našim prijateljima, i Evropljanima, oni pređu preko toga”, rekao je Dodik.\nOn je naveo da mu je jedan sagovornik iz međunarodne zajednice rekao da to nije pitanje prava nego pitanje politike.\n„To znači ako mi utvrdimo politiku negdje tamo, to mora da se poštuje kao pravo. E to mi ne možemo i nećemo da poštujemo, za nas Šmit nije visoki predstavnik i neće to biti”, rekao je Dodik i konstatovao da je visoki predstavnik samo onaj kojeg potvrdi Savjet bezbjednosti UN.\nOsvrćući se na špekulacije za pratnju koju je Šmit dobio boraveći u Republici Srpskoj, Dodik je rekao da to nije trebalo, ali da će se ispitati ko je pogriješio.\n“Šmit nema status visokog predstavnika i nema mjere zaštite kakve je ranije ovdje imao visoki predstavnik”, naveo je Dodik i istakao da nikome u Srpskoj ne prijeti nikakva opasnost, posebno Šmitu.\nKonstatujući da u proceduralnom smislu policija Republika Srpska nema obavezu da štiti lica koja se lažno predstavljaju, Dodik je najavio da će se potruditi da zbog toga neko snosi odgovornost.\nDodik je rekao danas da Republika Srpska ostaje u potpunosti posvećena sprovođenju slova Ustava BiH i da će sve njene akcije ići u smjeru da se poštuje taj pravni akt onako kako je napisan.\n“Nastavićemo sa našim aktivnostima u smislu otkazivanja nametnutih rješenja i kreiraćemo naša u skladu sa ustavom”, rekao je Dodik.\nKolegijum Narodne skupštine naredne sedmice o sjednici o vraćanju nadležnosti\nSrpski član Predsjedništva BiH očekuje da će Kolegijum Narodne skupštine Republike Srpske naredne sedmice odlučiti kada će biti održana posebna sjednica Skupštine o vraćanju nadležnosti Srpske.\nDodik je rekao da će to zasjedanje pokazati da su vlasti Srpske i ranije bile jasno opredijeljene da se to učini u skladu sa Ustavom BiH.\n“I da ništa ne činimo što nije u skladu sa tim pravnim aktom”, rekao je Dodik na konferenciji za novinare u Banjaluci.\nOn je dodao da se mimo predstavnika Srpske vode razgovori na nivou FBiH o izbornoj reformi.\n“Srpska je na tom planu spremna da se u skladu sa ranijim konsenzusom riješe određena pitanja u vezi sa izbornom reformom kada je riječ o članu Predsjedništva. Mislim da ćemo podržati da se bira Srbin i drugi iz Srpske, odnosno da je to odrednica koja bi mogla da riješi tamošnju izbornu zavrzlamu”, istakao je Dodik.\nOn je rekao da je svjedočio da su razgovori Bošnjaka i Hrvata o tome uz posredovanje međunarodne zajednice puni neiskrenog odnosa, lažnog predstavljanja, kukumavčenja, a sve bez želje da dođe do realnog sagledavanja situacije.\n“Muslimani žele da zadrže sadašnji sistem, da se bira onaj koga oni hoće kao što je Željko Komšić. A Hrvati su odlučni da ne pristanu da budu preglasani i da im se na isti način ukrade još nekoliko mandata”, rekao je Dodik.\nOn je ponovio da će srpska strana u BiH glasati onda kada se u vezi s izborom člana Predsjedništva u FBiH dogovore Bošnjaci i Hrvati.\n“Što se tiče domova naroda u FBiH i BiH, to je dejtonska kategorija. Dakle, podržaćemo samo ono rješenje koje kaže da konstitutivni narodi legitimno mogu izabrati svoje predstavnike. Tamo gdje su locirani Srbi, oni će birati najveći broj svojih predstavnika, a ne da imamo ovu kamuflažu i podvalu pa da se ljudi sa imenima muslimana predstavljaju kao pripadnici drugih naroda. To ne pomaže nikome”, rekao je Dodik.\nOn je istakao da mandati trebaju pripadati strankama, te da treba eliminisati glasanje u odsustvu, putem tzv. vreća, jer je to najveći element političke korupcije u čemu se gubi smisao izbornog procesa.\nDodik je istakao da mu na tom planu i sada dolaze nepristojne i nekorektne ponude da se plati i nekoliko hiljada glasova obezbijeđenih u inostranstvu putem raznih špekulanata.\n“To je javna tajna i takvu praksu i podvalu treba eliminisati, te obezbijediti transparentnost izbornog procesa. Naša saglasnost za bilo kakvu izbornu reformu biće vezana za to isključivo. Dakle, ko god recimo iz SAD želi doći da glasa neka dođe ovdje i neka mu država plati put čime će se eliminisati podvale”, rekao je Dodik.\nSrpski član Predsjedništva BiH izjavio je da nije dobra odluka Ustavnog suda BiH kojom se pripadnicima Oružanih snaga BiH dozvoljava nošenje brade, ističući da to pokazuje da je Republika Srpska potpuno u pravu kada traži da se redefiniše priča o oružanim snagama.\nDodik je rekao da bi mogao da razumije da se nosi brada u skladu sa ličnim, a ne sa vjerskim opredjeljenjem.\n“Ako je to sa vjerskim opredjeljenjem, to znači da se nosi brada u skladu sa vehabijskim standardima”, istakao je Dodik.\nOn smatra da će ovakav pristup izazvati još više netolerancije u Oružanim snagama i da će trebati to sve izbjeći, dodajući da mu se sve više sviđa raniji prijedlog iz Republike Srpske o demilitarizaciji u BiH.\n“Koliko sam razumio, tamo postoji zahtjev da žene vojnici mogu da pokrivaju lice u skladu sa vjerskim opredjeljenjem. Ja to nisam vidio ni kod jedne vojske, možda negdje u nekom drugom dijelu svijeta. Vidio sam to kod nekih paravojnih formacija”, naveo je Dodik.\nOn je ocijenio da takva odluka Ustavnog suda BiH nije dobra, jer je ta institucija odavno izgubila pravo da presuđuje i da donosi bilo kakve norme, ističući da je Ustavni sud BiH odavno u funkciji favorizovanja muslimana u BiH.\n“S jedne strane ovamo se dozvoljava nošenje brade u skladu sa vjerskim opredjeljenjima, a s druge strane se traži da se ukine konstitutivnost naroda u pogledu političkog glasanja”, rekao je Dodik na konferenciji za novinare u Banjaluci.\nOn je istakao da se Ustavnom sudu BiH ne može vjerovati i da će Republika Srpska brzo odbaciti bilo kakvo izvršavanje njegovih odluka, pogotovo odluke o poljoprivrednom zemljištu, šumama i vodama.\n“Pokušavaju da nas sprečavaju u izgradnji Hidroelektrane žBuk Bijelaž samo zato što je to njihov hir. To odgađanje govori da nemaju pravni osnov da se bave tim pitanjem i da pokušavaju da izspekulišu neki pravni osnov u narednih nekoliko mjeseci”, napomenuo je Dodik.\nOn je rekao da su umjesto toga trebali dozvoliti da se radi ovdje i da svi oni koji mogu da privuku investicije.\n“Muslimani su se opredijelili da putem Ustavnog suda BiH izdominiraju u BiH, ali to se neće desiti. Žao mi je što u Republici Srpskoj postoje oni koji ne razumiju trenutak i koji misle da je ovo neka politika hira ili politika koja ide samo za tim da afirmiše samo jednu politiku ili jednu ličnost, i to nije tačno”, poručio je srpski član Predsjedništva BiH.\nDodik je rekao da će za rješavanja krize u BiH biti važno narednih nekoliko sedmica i mjeseci.\n“Spreman sam na dijalog o ovim pitanjima i sa opozicijom u Republici Srpskoj”, istakao je Dodik.\nOn je rekao da građani Republike Srpske treba da znaju da je intervencionizam međunarodne zajednice doveo do toga da Srbima oduzimaju pravo na egzistenciju i na postojanje Republike Srpske.\n“Ovo je jedan u nizu koraka kojim su nas doveli do zida oduzimajući nam imovinu, prava, Dan Republike i mnogo toga drugog. Akumulacija takvih zabrana i oduzimanja dovela nas je u situaciju da kažemo da tako više nećemo i držaćemo se Ustava”, poručio je Dodik.\nOn je rekao da za ustavno ponašanje sve više ima podrške kod ljudi u Republici Srpskoj, ističući da Srpska ništa ne radi mimo Ustava BiH.\nO Putinovom dolasku nakon završetka srpsko-ruskog hrama u Banjaluci\nDodik rekao je danas da je sa predsjednikom Rusije Vladimirom Putinom u Moskvi razgovarao o izgradnji Srpsko-ruskog hrama u Banjaluci, a da će o posjeti ruskog predsjednika biti razgovarano kada hram bude završen.\n“On je izrazio volju da dođe ukoliko mu obaveze dozvole, imamo okvirni dogovor u tom pogledu”, izjavio je Dodik na konferenciji za novinare u Banjaluci.\nPrema njegovim riječima, Putin se ovaj put, kao i prilikom njihovog prethodnog razgovora, interesovao za izgradnju Srpsko-ruskog hrama u Banjaluci u smislu pomoći da se završi.\nNavodeći da bi do kraja godine trebalo da budu završeni građevinski radovi, Dodik je najavio dolazak tima iz Rusije koji će pomoći iznalaženju rješenja za unutrašnje uređenje Hrama - oslikavanje i sve ostalo.\nOn je rekao da je sastanak sa Putinom, za kojeg je istakao da je veoma dobro informisan o statusu i ustavnom položaru Republike Srpske, bio veoma značajan da bi komentarisao “male pakosti i velike mržnje iz opozicije, jer to pripada malim ljudima”.\n“Ako neko ima potrebu da se informiše o tome šta je bilo na sastanku, onda neka se informiše u pres službi predsjednika Ruske Federacije, ako nije dovoljno što ja kažem. Mislim da bi malo zdravorazumskih ljudi došlo u poziciju da govori o sastanku koji se nije desio, a ja za sebe smatram da sam razuman”, istakao je Dodik.\nSrpski član Predsjedništva ocijenio je da je sastanak sa Putinom bio u vrhu svih mogućih odnosa između dvojice državnika.\nPodsjećajući da je sastanak održan u otežanim epidemiološkim uslovima, Dodik je naveo da je u dva dana šest puta testiran na virus korona.\n“Sa predsjednikom sam se rukovao, pozdravio, sjedio veoma blizu, pričali smo skoro sat vremena”, opisao je Dodik i dodao da su daleko više razgovarali o stvarima koje nisu za javnost nego što je rekao.


Šta nas čeka u zemlji i svetu ove nedelje: Nova godina i Hrvatska na čelu EU - BBC News na srpskom - Dnevni list Danas\nPočetna » BBC News na srpskom » Šta nas čeka u zemlji i svetu ove nedelje: Nova godina i Hrvatska na čelu EU\nŠta nas čeka u zemlji i svetu ove nedelje: Nova godina i Hrvatska na čelu EU\n0Piše: BBC News na srpskom 30. decembra 2019. 11.18\nPoslednjeg ponedeljka u 2019. godini BBC donosi pregled događaja koji nas očekuju u Srbiji i svetu ove sedmice.\n1) Početak suđenja osumnjičenima za ubistvo Olivera Ivanovića\nU Prištini, u Specijalnom tužilaštvu počinje suđenje šestorici Srba osumnjičenih za ubistvo lidera građanske inicijative Sloboda demokratija pravda (GI SDP) Olivera Ivanovića, koji je ubijen 16. januara 2018. Ispred sedišta te stranke u Kosovskoj Mitrovici.\nŠest godina kasnije: Oliver Ivanović je glasao na lokalnim izborima 2013. godine\nNa pripremnom ročištu će optuženima za ubistvo Ivanovića biti pročitana optužnica, nakon čega će se njih šestoro izjasniti o krivici. Optužnice protiv šest osoba koje se terete za umešanost u ubistvo lidera SDP podignute su početkom decembra.\nPotpredsednica GI SDP Ksenija Božović rekla je za agenciju Beta da će „sutra videti šta će sudsko veće reći, da li će nastaviti suđenje ili će ga prekinuti i da li će optužnicu odbaciti“.\nOna je dodala da advokati nisu dobili dokazni materijal da bi mogli da se pripreme za sutrašnje ročište, odnosno da su dobili disk koji nisu mogli da otvore, a čiji je sadržaj, kako su saznalim samo na albanskom jeziku.\n2) Hrvatsko predsedavanje Evropskom unijom\nU novoj 2020. susedi Srbije dobijaju veliki zadatak – Hrvatska preuzima šestomesečno predsedavanje Evropskom unijom.\nAndrej Plenković, hrvatski premijer, naglasio je odgovornost EU prema zemljama jugoistočne Evrope i naveo da će se Hrvatska tokom polugodišnjeg predsedavanja zalagati za evropsku perspektivu zemalja regiona i delotvornu politiku proširenja.\n3) Doček Nove 2020. godine\nU većini gradova širom Srbije povodom proslave Nove 2020. godine organizuju se gradske proslave i koncerti. Beograđani će kod Platoa ispred Narodne skupštine 30. decembar provesti uz nastupe brojnih estradnih zvezda.\nNovogodišnji ukrasi u centru Beograda\nAli ima i drugačijih primera.\nGradonačelnik Šapca Nebojša Zelenović je na Tviteru objavio da je ovaj grad „umesto za honorare estradnih zvezda, budžetski novac opredelili za Fond za decu obolelu od teških i retkih bolesti i za finansiranje vantelesne oplodnje za mlade bračne parove“.\nI Novi Pazar se odriče svečanog dočeka kako bi se novac donirao deci bez roditelja.\n4) Protesti ne staju u Liberiji i Honkogu\nU nekim delovima sveta praznici neće sprečiti građane u uličnim demostrancijama koje već traju neko vreme.\nU Monroviji se 30. decembra održavaju protesti protiv politike predsednika Liberije Žorža Vee.\nUoči Nove godine, 31. decembra, predstavnici prodemokratskog pokreta koji mesecima protestuju na ulicama Hongonga formiraće živi lanac.\n5) Rođendan najstarije osobe na svetu\nDrugog dana januara obeležava se 117. rođendan Kanea Tanaka iz Japana, najstarije žive osobe na svetu po podacima Gerontološke istraživačke grupe iz Los Anđelesa i Ginisovih svetskih rekorda.\nTanaka ima jak i zdrav apetit i voli da jede slatkiše, pije tri kafe dnevno i dosta skokova i hranljivih napitaka.\nVeruje se da je najstarija osoba koja je živela Žan Kalmen iz Francuske, koja je umrla 1997. godine sa 122 godine i 164 dana, mada se ova brojka poslednjih godina osporava.\n6) Proglašenje dobitnika Darvinove nagrade\nPrvog dana u Novoj godini biće objavljena imena dobitnika Darvinove nagrade.\nOva nagrada dodeljuje se „osobama koji su doprineli opstanku najjačih eliminsavši sebe iz genetskog baze pre nego što su dobili šansu da se razmnože“.\nDrugim rečima – Darvinova nagrada je podrugljivo priznanje nazvano po naučniku Čarlsu Darvinu, a dodeljuje se ljudima koji su zbog sopstvene greške poginuli na glup način.\n7) Ski skokovi i praznični fudbal u Engleskoj\nA kakav bi to doček Nove godine bio bez sporta?\nPobednički gol postigao je Marsijal\nTradicionalno, čak i oni koji nisu ljubitelji sporta, 1. januara vole da pogledaju televizijski prenos takmičenja u ski skokovima iz nemačkog Garmiš Partenkirhena.\nOvo takmičenje održava se u okrivu novogodišnje turneje Četiri skakaonice – a preostala tri su u Obertsodrfu, Inzbruku i Bišofshofenu.\nZa novogodišnje potrebe ljubitelja fudbala širom planete opet tradicionalno, potrudila se engleska Premijer liga.\nPrvog i drugog januara na programu su utakmice 21. kola prvenstva Engleske, a u velikom derbiju snage će odmeriti Arsenal i Mančester Junajted.


Renovirana fiskulturna sala Zmajeve škole\nOsnovnoj školi ,,Jovan Jovanović Zmaj'' svečano je predata na upotrebu sportska sala, koja je renovirana sredstvima grada Vranja i kompanije Sport Vision, putem projekta "Vizija zdrave budućnosti" u okviru kojeg obnavlja sportske sale u školama za izvođenje nastave fizičkog vaspitanja.\nU ime gradskog rukovodstva svečanosti su prisustvovali gradski većnici Zorica Jović i Nenad Đorđević.\nIstakavši značaj ovog projekta, Zorica Jović je naglasila da se lokalna samouprava trudi da kontinuirano ulaže u infrastrukturne objekte u kojima borave deca: od vrtića, preko škola, visokoobrazovnih institucija i objekata za razvijanje svih vidova talenata, do prostora za razvoj individualnog i kolektivnog sporta.\n,,Ipak, svesni smo da je jako teško, pre svega kada je u pitanju obnavljanje infrastrukture i da ne možemo baš sve da uradimo sami. A toga su svesni i ljudi iz društveno odgovornih kompanija kao što je to Sport Vision, koja je pokrenula projekat "Vizija zdrave budućnosti". Zahvaljujući njima, ali i gradu, koji je izdvojio sredstva u iznosu od 600 hiljada dinara za zamenu stolarije, đaci OŠ ,,Jovan Jovanović Zmaj’’ u Vranju od danas imaju novu salu i daleko bolje uslove za vežbanje. Verujem da nećemo ovde stati i da će i u narednom periodu grad Vranje imati dovoljno snage, ali i ovako dobre partnere, kako bi brojne kreativne ideje sproveo u delo’’, rekla je ona.\nGradski većnik Nenad Đorđević istakao je značaj ulaganja u objekte za razvoj sporta. ,,Školske sale su predviđene za rekreaciju, druženje i igru dece i zato treba da budu vrhunski uređene. To je prostor u kome mogu da se formiraju kvalitetni sportski timovi i pojedinci, koji će kasnije sve nas i naš grad predstavljati na najbolji mogući način’’, rekao je Đorđević.\nSkupu su se obratili i savetnik ministra prosvete Miloš Kovačević, direktorka marketinga kompanije Sport Vision Anja Dimitrović, kao i direktorka škole Milena Marinković.\nOvo je peta škola u Srbiji u kojoj je Sport Vision obnovio fiskulturnu salu i nastaviće da ulaže u ovaj segment obrazovanja.


VEOMA UNOSAN BIZNIS POGODAN ZA SRBIJU: Od ovog posla ostajaće vam čista zarada i do 10.000 evra!\nŠOKANTNO PRIZNANJE POMPEA O CIA: Lagali smo, krali, varali!\nPostigli su najluđi gol iz penala u istoriji fudbala, a onda: Neverovatna scena iz Izraela usijala je društvene mreže!\nMeksiko je zainteresiran za zamjenu starog US F-5 s ruskim borcima MiG-29M\nFebruar 12, 2019 admin\nDokument Pentagona od 248 stranica iz 2008. godine, kojeg su potpisali general Džordž Kejsi iz američke Ujedinjene komande i Džojs Morov, pomoćnik tadašnjeg američkog ministra odbrane, koji je objavio WikiLeaks, otkriva kako su i na koji način SAD decenijama koristile i koriste MMF i Svetsku banku kao nekonvencionalno oružje.\nU ovom “priručniku za podrivanje suverenih država” nema područja koje nije obuhvaćeno, od finansija i ekonomije, do nacionalnih težnji, tradicije, kulture, religije i svih pora društvenog života. Za područja za koja se obično misli da se njima bavi CIA, utvrđeno je da su na udaru međunarodnog monetarnog fonda i Svetske banke, za koje WikiLeaks navodi da je dovedena u sumnju njihova nezavisnost kao glavnih međunarodnih finansijskih institucija.\nOpširan dokument otkriva kako je 2008. postojala “vizija” političke krize u Venecueli, dok u završnom delu pojašnjava kako se ovim “nekonvencionalnim načinom ratovanja”, kako ga zovu državni podsekretar Morov i general Kejsi, uticalo na političke procese od Vijetnama do Avganistana ’80-ih i dalje, kao i u ostalim američkim intervencijama u svetu.\nDokument, naravno, baca senku i na tvrdnje koje svakodnevno slušamo o hiperinflaciji i ekonomskoj krizi u Venecueli kao posledici loše uprave, jer potvrđuje tezu da, sve da je vlada u Karakasu i htela, nije mogla učiniti ništa po tom pitanju.\nUtom smislu su tačne tvrdnje onih koji podsećaju da je još za vreme vladavine Uga Čaveza vlada Venecuele trebalo da krene putem dedolarizacije, raskida ekonomskih veza sa Sjedinjenim Državama, da se oslobodi američkog dolara i sebi osigura nova tržišta. Ništa od toga nije učinjeno i operacija Vašingtona, uz pomoć Međunarodnog monetarnog fonda i Svetske banke, bila je rutinski posao za američku upravu.\nAmerička vojska koristi glavne globalne finansijske institucije, Svetsku banku, Međunarodni monetarni fond (MMF) i Organizaciju za ekonomsku saradnju i razvoj (OECD), među ostalima, kao nekonvencionalno “oružje” za promovisanje svojih interesa u inostranstvu, otkriva tajni vojni priručnik iz 2008. godine.\nDeo priručnika “Finansijski instrument nacionalne moći i nekonvencionalni američki rat” napisan je u septembru 2008. godine, a WikiLeaks je dokument objavio još u decembru iste godine.\nSada WikiLeaks ponovno skreće pažnju na dokument, koji opisuje kao “američki priručnik za sprovođenje državnih udara”, budući da pojašnjava trenutnu političku krizu u Venecueli, kao i godine kampanje ekonomskog pritiska koji je Vašington vodio protiv latinoameričke zemlje.\nDeo dokumenta koji je WikiLeaks naveo pod naslovom “Finansijski instrument nacionalne moći i nekonvencionalni američki rat” navodi kako i na koji način globalne institucije mogu da služe kao sredstvo ekonomskog ratovanja za vreme sukoba, uključujući i opšti rat širokih razmera, i kako uticati na politike i prisiliti na saradnju vlade suverenih država.\nTakođe se ističe da Kancelarija za kontrolu stranih sredstava američkog trezora, koja nadzire američke sankcije nametnute drugim zemljama, kao što je u ovom slučaju Venecuela, “ima dugu istoriju sprovođenja vrednog ekonomskog rata.”\nU priručniku stoji kako američka vojska “shvata da pravilno integrisana manipulacija ekonomskom silom može i mora biti sastavni deo nekonvencionalnog ratovanja”. Osim toga, ističe da Savet za nacionalnu bezednost, kojeg trenutno vodi Džon Bolton, “snosi glavnu odgovornost za integraciju ekonomskih i vojnih instrumenata nacionalne moći Sjedinjenih Država u inostranstvu.”\nPriručnik otvoreno priznaje ono što su mnogi analitičari tvrdili decenijama, a to je da su “nezavisne” finansijske institucije, kao što su Svetska banka i MMF, zapravo produžena ruka u sprovođenju sile od strane američke vlade, kao i da ove dve institucije služe ostvarenju američkih geopolitičkih ciljeva u inostranstvu, kao što tvrdi Vitni Veb, novinarka i analitičarka portala Mint Press News.\nPrimer je, prema njenom mišljenju, Svetska banka koja ima sedište u Vašingtonu i čiji je predsednik uvek bio američki državljanin, a direktno ga je birao predsednik te zemlje. Vašington je ujedno i najveći deoničar banke, stoga su SAD jedini član s pravom veta, dok je američki ministar finansija Stiven Mnučin ujedno i neslužbeni guverner Svetske banke.\nMeđunarodni monetarni fond je takođe u velikoj meri pod uticajem Vašingtona, koji je njegov najveći deoničar i plaća najveću naknadu za održavanje institucije, podseća Vitni Veb i upozorava kako te organizacije svoje zajmove i potpore mogu koristiti za “okupaciju” zaduženih naroda.\nVenecuela i druge “mete” u Latinskoj Americi\nU tom smislu, analitičarka naglašava da se s obzirom na blisku vezu između američke vlade i tih institucija “ne bi trebali iznenaditi” da venecuelanska opozicija i Huan Gaido, koji se proglasio “privremenim predsednikom” što je podržao i Vašington, zatraže sredstva od Međunarodnog monetarnog fonda, a nakon toga i dugom telu koje kontroliše MMF, za finansiranje njegove paralelna vlade.\nPrema mišljenju novinarke Veb, to je “vrlo značajno”, jer pokazuje da je glavni cilj Gaida, osim privatizacije ogromnih rezervi nafte u Venecueli, ponovno povezivanje zemlje s dužničkom mašinerijom koju kontrolišu SAD.\nJoš jedna meta ovog “finansijskog oružja” bio je Ekvador, čiji je sadašnji predsednik Lenin Moreno zemlju pokušao da vrata na milost i nemilost Vašingtona i sproveo je “reviziju dodele azila” osnivaču WikiLeaksa, Džulijanu Asanž. Za ovaj “ustupak” je MMF Morenu obećao pregovore o 10 milijardi dolara zajma.\nU popis je uključena i Argentina, koja je prošle godine dobila najveći kredit za spašavanje u istoriji Međunarodnog monetarnog fonda, uveliko na nagovor Sjedinjenih Država.\nUkratko, iako je Pentagonov priručnik za korišćenje finansijskih institucija kao alata u nekonvencionalnom ratu objavljen pre više od deset godina, on je važan podsetnik da je takozvana “nezavisnost” tih finansijskih institucija obična iluzija i da su one jedno od mnogih “finansijskih oružja” koje američka vlada redovno koristi kako bi slomile volju za nezavisnošću ili čak srušila suverene i osiromašene vlade, zaključuje Vitni Veb.\n← BRITANCI OBJAVILI IZNENAĐUJUĆE PODATKE: Evo koliko su Srbi religiozan narod\nPUTINOVA MAŠINA TEK HVATA ZALET – određivaće sudbinu Rusije u celom 21. veku →\nAmerika ne planira vojnu operaciju u Venecueli\nFebruar 26, 2019 admin Komentari isključeni za Amerika ne planira vojnu operaciju u Venecueli\n“Nema dogovora sa Prištinom DO OKTOBRA! EU nikako da izvrši PRITISAK”: JASNA PORUKA BRISELU I KOSOVU\nApril 23, 2019 admin Komentari isključeni za “Nema dogovora sa Prištinom DO OKTOBRA! EU nikako da izvrši PRITISAK”: JASNA PORUKA BRISELU I KOSOVU\nVUČIĆ I NAPREDNJACI objavili sa kim će od opozicionara pregovarati!\nMart 26, 2019 admin Komentari isključeni za VUČIĆ I NAPREDNJACI objavili sa kim će od opozicionara pregovarati!\nApril 25, 2019 admin Komentari isključeni za VEOMA UNOSAN BIZNIS POGODAN ZA SRBIJU: Od ovog posla ostajaće vam čista zarada i do 10.000 evra!\nPčelari koji imaju 100 košnica mogu za jednu godinu, u optimalnim uslovima, i uz primenu svih potrebnih mera, da zarade\nApril 25, 2019 admin Komentari isključeni za ŠOKANTNO PRIZNANJE POMPEA O CIA: Lagali smo, krali, varali!\nApril 25, 2019 admin Komentari isključeni za Postigli su najluđi gol iz penala u istoriji fudbala, a onda: Neverovatna scena iz Izraela usijala je društvene mreže!


Renovirana škola Dositej Obradović u Erdeču - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Renovirana škola Dositej Obradović u Erdeču\nčetvrtak, 19 septembar 2019 14:38\tKragujevac.rs\nVrednost radova je 90 miliona dinara, od čega je grad Kragujevac obezbedio 70 posto sredstava, kao i dodatnih pet miliona dinara za opremanje novog prostora. Prema rečima direktora škole Igora Janjića, ovo je najznačajniji dan za tu obrazovnu ustanovu koju trenutno pohađa 350 đaka. Na fiskulturnu salu škola čeka decenijama, tačnije od svog osnivanja.\nCilj projekta, međutim, nije samo stvaranje boljih uslova za rad i rekreaciju naših učenika, što jeste bio prioritet, kazao je Janjić i dodao da je ovaj objekat veoma značajan jer će moći da ga koristi i veliki broj sportista koji gravitira kao ovom području sa oko 10 000 stanovnika. S druge strane očekuje se da će takvi uslovi u školi uticati na veću polaznost učenika u ovoj obrazovnoj ustanovi. Zadovoljstvo je što smo učestvovali u sufinansiranju ovog projekta, koji je Ministarstvo privrede relizovalo zajedno sa gradom Kragujevcem. Cilj Programa “Gradimo zajedno”, istakla je Biljana Žarković pomoćnica ministra privrede za investicije i infrastukturne projekte, je da utiče na poboljšanje životnog standarda stanovništva.\nOvaj projekat pre svega utiče na poboljšanje standarda učenika, odnosno na poboljšanje uslova u kojima će ovi učenici sticati nova znanja u svim oblastima rada. Pored obrazovanja i vaspitanja u novoj fiskulturnoj sali moći će da razvijaju sportske i druge fizičke aktivnosti. Ministarstvo privrede, rekla je Biljana Žarković, ima odličnu saradnju sa gradom Kragujevcem i u narednom periodu planira program koji će se odnositi na industrijske zone u Kragujevcu.


Učenici Gimnazije učesnici konferencije “Mladi u Crnoj Gori između pasivnosti i aktivizma” – Portal RTPV\nNaslovna / Vijesti / Društvo / Učenici Gimnazije učesnici konferencije “Mladi u Crnoj Gori između pasivnosti i aktivizma”\nRTPV 6. Jula 2020.\tDruštvo Ostavite komentar 131 pregledi\nCentar za građansko obrazovanje (CGO) je dana 26. juna organizovao konferenciju „Mladi u Crnoj Gori između pasivnosti i aktivizma“. Cilj konferencije jeste da se ukaže na značaj osnaživanja omladinskog aktivizma i umrežavanja kako sa mladima tako i drugim društvenim akterima koji mogu doprinijeti njihovom aktivnijem angažmanu u društvu.\nNa konferenciji „Mladi u Crnoj Gori između pasivnosti i aktivizma“ obrađene su sledeće teme: omladinski aktivizam u Crnoj Gori, aktuelni položaj mladih i njihove perspektive i budućnost omladinskog aktivizma u COVID 19 i post-COVID 19 prilikama.\nKonferenciju su vodili Nenad Koprivica, generalni direktor Direktorata za mlade u Ministarstvu sporta i mladih, Daliborka Uljarević, izvršna direktorka CGO-a, prof. dr Biljana Maslovarić, izvršna direktorka Pedagoškog centra Crne Gore, Neđeljko Đurović, profesor u Srednjoj ekonomsko-ugostiteljskoj školi u Baru, kao i predstavnici srednjoškolaca i mladih, Pajo Vasović i Milica Pavlović, a koordinatorka programa bila je Željka Ćetković. Konferencija je okupila blizu 60 učesnika iz NVO koje se bave mladima, neformalnih omladinskih grupa, obrazovnih institucija i podmladaka političkih partija.\nMladi u Crnoj Gori zaslužuju da budu uvršteni u red onih koji se pitaju, kako u oblastima od neposrednog interesa za njih, tako i u svim drugim važnim društvenim pitanjima. Uprkos željama za stručnim i ličnim usavršavanjem izvan zemlje, mladi su vezani za Crnu Goru ali moraju dobiti i više podrške, zaključeno je na konferenciji.\nPredavači su iznijeli svoje stavove i objektivno gledište na aktivizam i položaj mladih u Crnoj Gori, dok se učenicima naročito svidjelo predavanje prof. dr Biljane Maslovarić.\nOna je govorila i o formiranju identiteta adolescenata i navela neke od problema sa kojima se mladi suočavaju: „Porast kongnitivnih sposobnosti u adolescenciji i potreba da se to JA integriše u koherentnu cjelinu, produkuje i krizu identiteta koja nastaje i zbog zahtjeva društva da mladi ljudi završe školovanje, uključe se u tržište rada, nađu partnera/ku, odaberu političku filozofiju, religijsku praksu itd. Ovo vrijeme krize identiteta se dešava skoro paralelno sa socijalnom tranzicijom upravo kroz omladinsku participaciju, društveni angažman, aktivizam, rješavanje za njih važnih pitanja i donošenje odluka na lokalnom i na državnom nivou.“\nIz Gimnazije “Tanasije Pejatović” na konferenciji su prisustvovali učenici Andrea Gačević, Marko Jelovac, Ema Kulosmanonović i profesorica Adisa Malagić.\n“Omladinski aktivizam je tema o kojoj se malo govori, a zaista je bitna za razvoj ličnog integriteta. Konferencija na kojoj smo prisustvovali se upravo bavila ovom temom. Panelisti su bili izvrsni, a meni najinteresantnija je bila prof. dr Biljana Maslovarić. Nadam se da će u narednom periodu biti što više ovakvih konferencija” kazala je Andrea Gačević.\n“Tema konferencije je bila jako interesatna i drago mi je što sam bio dio jednog takvog skupa. Smatram da mladi zaslužuju mnogo više pažnje u Crnoj Gori” izjavio je Marko.\n“Ova konferencija za mene predstavlja zanimljivo i poučno iskustvo. Energija mladih koji su govorili dala mi je inspiraciju da se borim za razvoj omladinskog aktivizma i da sopstvenim primjerom i angažovanošću radim na podizanju svijesti svojih vršnjaka da mi treba da budemo promjene, da je budućnost u našim rukama i da je oblikujemo sada – saopštila je Ema.\nKonferencija se organizuje u okviru projekta (Re)aktivator! koji CGO sprovodi uz podršku Ministarstva sporta i mladih Crne Gore, a u okviru kojeg je održana i Škola omladinskog aktivizma.\nPredhodno Uspješan nastup mlađih generacija SRK “Lipljen”\nSledeće Ukrajincima najjeftiniji kilovati, Crna Gora pola EU prosjeka


Prikazivanje članaka po tagu sarac\nponedeljak, 11 jul 2016 06:13\npetak, 25 septembar 2015 05:17\nDeset godina memorijala "Jovan Đuran"\nNakon devet održanih Memorijala širom Vojvodine, deseti, jubilarni, biće održan po prvi put u Somboru, rodnom gradu saračkog majstora Jovana Đurana kome je Memorijal i posvećen. U subotu, 26. septembra, sa početkom u 12 časova, na pomoćnom terenu ŽAK-a, biće održano takmičenje zaprega na kojem će se ocenjivati kompletna oprema fijakera, počev od odeće vozača, opreme i „znanja“ konja, njihove uparenosti, do umeća upravljanja zapregom i izgleda samog fijakera.\nSarački zanat, iako je postao retkost u celoj Evropi, u Somboru ima majstore sarače, potomke porodice Đuran, te je održavanje desetog Memorijala u rodnom gradu Jovana Đurana više nego opravdano. Jubilarni Memorijal u Somboru organizuju Udurženje starih zanata Vojvodine i Udruženje ljubitelja konja „Zapadna Bačka“, uz podršku Pokrajinskog sekretarijata za poljoprivredu, vodoprivredu i šumarstvo i grada Sombora.\nNa takmičenju će učestvovati četrdesetak zaprega iz cele Srbije. Pobednik će sa sobom poneti prelazni pehar, ali i veoma vredan par paradnih amova iz saračke radionice „Đuran”. Inače, malo je poznat podatak da je upravo Jovan Đuran napravio par paradnih amova, koje je Josip Broz Tito poklonio kraljici Elizabeti II, koji se i dan danas čuvaju na engleskom dvoru, o čemu je pre nekoliko godina stigla i pismena potvrda iz Bakingemske palate.


„Bitkoin“ tržište u Srbiji? › Made-in-Germany.rs\nU Beogradu je u restoranu „Appetite“, kao prvom u regionu koji prima „bitkoine“ („Bitcoin„), prošle nedelje predstavljen jedan od prvih „Bitcoin ATM“ aparata na ovim prostorima, preko kojeg korisnici mogu kupiti jedinice ove virtuelne valute, piše „Netokracija“.\nProjekat je pokrenuo srpski startap „Bitcoin365“ koji radi na kreiranju globalne menjačnice za trgovinu ovom valutom. Njegovi osnivači kažu da je Beograd na ovaj način postao jedan od prvih gradova u regionu u kome će uskoro biti instaliran „bitkoin“ automat.\nKako objašnjavaju osnivači ovog startapa, Mlađen Merdović, Aleksandar Matanović i Nikola Cvijović, „Bitcoin365“ je nastao kao zajednički projekat pojedinaca koji su u svet ove virtualne valute ušli još 2011. godine, već na samom početku. Godine iskustva pri rudarenju (mineovanju) „Bitcoina“, potakle su ovaj trio da se i sami oprobaju u kreiranju menjačnice koja bi operisala na globalnom nivou i tako opsluživala klijente širom sveta.\nOkupljenim „bitkoin“ entuzijastima Matanović je pokazao kako funkcioniše ATM, koji se na ovim prostorima može još jedino naći u Sloveniji, gde je predstavljen u varijanti koja korisnicima nudi i kupovinu i prodaju „bitkoina“. Prvi srpski ATM je jednosmeran i u ovom trenutku prima isključivo eure, a tim vredno radi na osposobljavanju mašine kako bi primala i dinare. Plan je da se ove mašine instaliraju u nekoliko gradova u Srbiji, kako bi se što većem broju postojećih, ali i budućih korisnika, omogućile kupovina „bitkoin“ valute, čija će vrednost, po Matanovićevoj proceni, sigurno rasti u narednom periodu. Sam bankomat je povezan sa Internetom preko kojeg se vrše transakcije, dok se srednji kurs određuje prikupljanjem informacija sa nekoliko svetskih berzi.\nCvijović je istakao da u Srbiji zapravo nije regulisan rad ove valute, baš kao što je to slučaj i u drugim zemljama širom sveta. Međutim, osnivači startapa „Bitcoin365“ nastoje da se trgovanje bitkoinima reguliše, te najavljuju i osnivanje udruženja čiji bi zadatak bio podizanje svesti o ovoj valuti, ali i skretanje pažnje regulatornim telima na isplativost koja se može ostvariti ovakvom trgovinom. Sva trojica osnivača istakla su da se sva neophodna edukacija o ovoj valuti može pronaći na Internetu, te da i dalje nije kasno da se krene sa trgovinom „Bitcoinima“.\nU Srbiji 126.000 lizing ugovora za 11 godina\nU Srbiji posluje 396 nemačkih firmi\nOd MiG na 24/09/2014 / Finansije, Investicije, Trgovina / Ostavite komentar


05.12.2016 u 17:17\nSrbija domaćin konferencije 131 evropskog sindikata obrazovanja\nNaša zemlja je domaćin četvorodnevne regionalne konferencije ETUCE – Evropske konferencije sindikata, na kojoj će učestvovati oko 320 delegata i posmatrača iz 131 sindikata obrazovanja iz 48 evropskih zemalja. Tema je Jačanje sindikata obrazovanja za promociju kvalitetnog obrazovanja, a domaćin u Centru Sava je Sindikat obrazovanja Srbije (SOS), naš najstariji i najveći prosvetni sindikat. – ETUCE predstavlja više od 11 miliona nastavnika i nastavnog osoblja Evrope od predškolskog do visokog obrazovanja i istraživanja. Sindikat obrazovanja Srbije je član Evropske internacionalne obrazovanja od 1993, a ova regionalna konferencija se prvi put organizuje u Beogradu – kaže za na list Valentina Ilić, predsednica SOS. Zvanično otvaranje je u utorak, očekuje se prisustvo samog vrha\n27.11.2016 u 13:05\nSindikalci Vojske prvi put na ulicama\nIntoniranjem himne „Bože pravde” počeo je prvi u istoriji protest vojske Srbije. Oko hiljadu članova vojnih sindikata, vojnika i vojnih penzionera okupilo se ispred zgrade Generalštaba, ne prihvatajući „ruku pomirenja” Ministarstva odbrane, odnosno najave da neće biti otpuštanja i da će plate zaposlenih u Vojsci naredne godine biti povećane za pet odsto. – Ove godine hiljadu ljudi napustilo je Vojsku zbog nemaštine, a takve gubitke ne bismo imali da smo ratovali od januara do sada. Država nam je nanela veće gubitke nego potencijalni neprijatelj. Ministar je rekao da neće biti otpuštanja, ali ako se ovako nastavi, vojska će sama otići – istakao je Novica Antić, predsednik Vojnog sindikata Srbije.


Trg otvorenog srca: Dani druženja i darivanja - Dan u Beogradu\nNaslovna » Izlasci » Trg otvorenog srca: Dani druženja i darivanja\nAh Neša 17. decembar 2018. Izlasci Postavite komentar\nTrg otvorenog srca predstavlja praznični kutak u kome zabavu mogu pronaći sve generacije, a posebno deca.\nU Knez Mihailovoj ulici postavljene su ukrašene drvene kućice u kojima se prodaju tradicionalni novogodišnji proizvodi, a koji će posetiocima učiniti prijatnijom šetnju najlepše uređenim delom grada. Uz toplu čokoladu, čaj, kafu, kuvano vino, puding, kolače, slatkiše i brojne sprecijalitete porodični provod na Trgu otvorenog srca će biti potpun.\nSve do 8. januara 2019. godine održavaće se i muzičko-scenske predstave, a veći deo programa će biti posvećen najmlađima.\nU Toplom kutku decu očekuju nastupi mađioničara, pozorišne predstave, druženje sa glumcima, kreativne radionice, klovnovi, animacije, a glumci će deci čitati bajke i svojom magijom ih odvesti u taj čarobni svet koji će potom deca oslikavati.\nOdržavanjem ove manifestacije obogaćuje se kulturna ponuda grada Beograda tokom novogodišnjih praznika, a sugrađanima i brojnim stranim turistima ostaje samo da uživaju u danima druženja i darivanja. (danubeogradu.rs)\nTrg otvorenog srca 2018-2019 – program\n14.00-16.00… Čitanje bajke\n11.00… Pozorišna predstava „Štrumpfovi“\n12.00… Mađioničari Piksi i Zeka\n11.00-13.00… Čitanje bajke\n11.00… Pozorišna predstava „Maša i medved“\n11.00… Pozorišna predstava „Uspavana lepotica“\n12.00-14.00… Čitanje bajke\n15.00… Mađioničari Piksi i Zeka\n11.00… Klovnovska predstava\n11.00… Pozorišna predstava „Tri praseta“\n12.00… Pozorišna predstava „Tajna novogodišnjeg paketa“\n11.00… Pozorišna predstava „Pepeljuga“\n12.00… Pozorišna predstava „Štrumpfovi“\n11.00… Pozorišna predstava „Žuća i njegove žabe“\nTagoviizlasci knez mihailova nova godina nova godina 2019 trg otvorenog srca zima u beogradu\nPrethodni Spremite Vaš notebook za zimu!\nSledeći Srpski sport: Najveći uspesi u 2018. godini


Sredstva od 'Telekoma' i za ugrožena mesta\nIzvor: S media, 17.Maj.2010, 09:35\nSredstva od "Telekoma" i za ugrožena mesta\nPredsednik Srbije Boris Tadić obišao je danas radove na klizištu kod Kraljeva i izjavio da bi deo sredstava od prodaje Telekoma, namenjenih infrastrukturi, trebalo uložiti u sanaciju posledica poplava i klizišta.\nTadić je na levoj obali Ibra, gde je započeta izgradnja prve faze odbrambenog bedema dužine 500 metara, ukazao da Srbija nema dovoljno sredstava da iz sopstvenih izvora realizuje projekte >> Pročitaj celu vest na sajtu S media << koji su preduslov njenog budućeg razvoja, pa ni za velika ulaganja u vodoprivredu.\nPredsednik Republike je, u skoro tročasovnom razgovoru sa privrednicima u Regionalnoj privrednoj komori u Kraljevu, rekao da će Srbija, ukoliko ne bude u stanju da iz inostranih izvora dobije povoljne kredite sa kamatom do tri odsto, morati da kapitalne projekte putne i železničke infrastrukture završi iz sopstvenih izvora.\nTadić je tokom razgovora istakao da Srbija može da izdrži kredite sa kamatom do tri odsto, i da će ukoliko uz pomoć zemalja strateških partnera ne bude mogla da pribavi takve kredite pribeći rešenju poput prodaje "Telekoma".\n"Ja vezujem svoju političku sudbinu za završetak transportnih koridora. Odakle novac? To je razlog zašto razmišljamo o prodaji Telekoma", objasnio je Tadić.\n"Ukoliko ne dovršimo puteve mi ćemo biti krivi. Ako ne budemo završili ono što sada radimo bićemo kažnjeni na izborima od strane gradjana", rekao je Tadić.\n"Kada iz telekomunikacija u koje smo ulagali želimo da preusmerimo sredstva u puteve, železnicu i vodoprivredu, onda ljudi moraju da imaju razumevanja. Prosto, mi nismo bogato društvo i nemamo neogranični pristup fondovima EU, nemamo mogućnost da dobijemo bespovratna sredstva kao neke članice EU... Zato ovog trenutka razmišljamo o privatizaciji Telekoma. Jedan deo sredstava mora da ode upravo na ovakve investicije", poručio je predsednik Srbije.\nPrema njegovim rečima, Srbija mora da preusmeri sredstva iz telekomunikacija kako bi se pokrenuo krug investicija.\nTadić je istakao da je Savet za infrastrukturu odlučio da se autoput, osim na Koridoru 10, gradi i na drugim lokacijama, kako bi 70 odsto gradjana Srbije, pa i oni koji žive u Kraljevu, bili povezani najmodernijom putnom mrežom.\n"Negde će to biti pun profil autoputa a negde takozvani motorvej, odnosno autoput bez zaustavne trake koji će se u budućnosti graditi. Time ćemo stvoriti šanse da se obezbede investicije u ovom kraju i rast životnog standarda", kazao je Tadić.\nPovodom klizišta koje ugrožava gotovo dva kilometra naseljene obale u Kraljevu, Tadić je rekao da odgovornost za nesaniranje klizišta snosi država koja decenijama nije ulagala u vodoprivredu, ali da su odgovorni i sami gradjani koji su lakomisleno gradili kuće na mestima na kojima to nije trebalo da čine.\nTadić je posetu Kraljevu započeo u domaćinstvu Milana Milenkovića, koji je na imanju u selu Lazac podigao farmu krava i pogon za proizvodnju mleka, gde je istakao da u Srbiji postoje veliki potencijali za razvoj poljoprivrede i da se u narednim godinama može udvostručiti izvoz poljoprivrednih proizvoda.\nPo mišljenju predsednika Srbije, preduslov razvoja poljoprivrede je ulaganje u njene najisplativije grane, a jedna od njih je mlekarstvo.\nTadić je ocenio da primer Milana Milenkovića pokazuje da je uz podsticaj države moguće ostati na selu i razviti biznis na sopstvenom imanju. "Ovo je način da ljudi ostanu na selu. Ovih dana govorili smo mnogo o ravnomernom regionalnom razvoju, a nijedan region ne može se razvijati ukoliko je ispražnjen od ljudi", rekao je predsednik Srbije.\nPrema njegovim rečima, osim ohrabrenja ljudima da ostanu na selu, država mora razvijati poljoprivredne institute kako bi se proizvodnja poljoprivrednih proizvoda u Srbiji u najvećoj mogućoj meri modernizovala.\nTadić je dodao da je ekonomnska kriza pogodila poljoprivredu kao i sve druge grane privrede u Srbiji, ali i poručio i da se srpska privreda oporavlja i da će se već 2012. i 2013. godine vratiti na visoke stope rasta iz vremena pre krize.\nTadić je, posetu Kraljevu završio šetnjom centralnim gradskim ulicama gde je razgovarao sa gradjanima, obišao proizvodni pogone kompanija ''Radijator inženjering'' i ''Amiga''.\nPogledaj vesti o: Prodaja Telekoma\n17.Maj.2010: S media


Odbor za kontrolu službi bezbednosti sproveo prvu nadzornu posetu Vojnobezbednosnoj agenciji\nOdbor za kontrolu službi bezbednosti sproveo je prvu nadzornu posetu Vojnobezbednosnoj agenciji 8. jula 2013. godine.\nU skladu sa svojim ovlašćenjima propisanim Zakonom o osnovama uređenja službi bezbednosti, delegacija Odbora izvršila je nadzor nad zakonitošću primene posebnih postupaka i mera za tajno prikupljanje podataka.\nTokom posete primenom metode slučajnog uzorka izvršen je nadzor nad primenom posebnih postupaka i mera za tajno prikupljanje podataka koje Vojnobezbednosna agencija sprovodi u skladu sa Zakonom o Vojnobezbednosnoj i Vojnoobaveštajnoj agenciji i Zakonikom o krivičnom postupku. Delegacija Odbora utvrdila je da je VBA u nadziranim slučajevima postupila u potpunosti u skladu sa odredbama zakona i zakonom propisanom procedurom.\nU radu delegacije Odbora koja je sprovela nadzornu posetu učestvovali su narodni poslanici članovi Odbora Igor Bečić i dr Nenad Popović i zamenik člana Odbora Jožef Šandor. Delegaciju Odbora predvodila je šef delegacije i predsednik Odbora Jadranka Joksimović.\nOvo je bila prva poseta službi bezbednosti koju je skupštinski odbor realizovao radi nadzora nad radom službe bezbednosti.\nDo kraja jula meseca ove godine Odbor za kontrolu službi bezbednosti sprovešće nadzorne posete Bezbednosno-informativnoj agenciji i u Vojnoobaveštajnoj agenciji, radi nadzora nad zakonitošću rada ovih službi bezbednosti, čime će Odbor u potpunosti primeniti svoja izvorna zakonska ovlašćenja.


"NEĆE BITI OTKAZA" Direktor Stellantisa najavio 39 modela na struju do kraja 2021.\nGrupacije Fijat Krajsler (FCA) i Pežo-Sitroen (PSA) objavile su juče spajanje u novu kompaniju Stellantis, a njen glavni izvršni direktor Karlos Tavares je rekao da je tim spajanjem napravljena jedan od najvećih proizvođača koji će povećati prisustvo na tržištu.\nStellantis će posebnu pažnju posvetiti razvoju električnih automobila, kao i da će se do kraja godine broj modela na električni pogon povećati sa sadašnjih 29 na 39 modela, najavio je Tavares na digitalnoj konferenciji za medije pod nazivom "Building a new world leader in sustainable mobility".\nTavares je naglasio je da će Stellantis biti novi lider održive mobilnosti i podsetio da su grupacije postigle sporazum o spajanju u decembru 2019, a da je formalno-pravno spajanje okončano 16. januara 2021.\n"Ovo je važan dan za Stellantis. Naše kompanije su radile intenzivno na ovom spajanju i posao je završen bez ikakvog kašnjenja. Ovo je početak novog i uzbudljivog putovanja", rekao je Tavares i istakao da sada prodaju automobile u više od 130 zemalja, kao i da imaju industrijske opreracije u više od 30 država.\n"Stellantis će kroz spajanje dve grupacije stvoriti dodatnu vrednost od 25 milijardi evra", naveo je on.\n"Pratimo trendove, Stellantis će biti jednstvena kompanija, imaćemo mnogo više mogućnosti, veću efektivnost, razvijaćemo inovacije i bićemo lideri u stvaranju mobilne održivosti", naveo je Tavares.\nUSPEŠAN DEBI NA BERZI Akcije Stellantisa uzletele prvog dana trgovine\n"Prisutni smo na svim glavnim tržištima, imamo mogućnost da se probijemo na kinesko tržište. Dobro poslujemo u Americi i Evropi", kazao je Tavares dodajući da Stellantis startuje sa veoma dobre početne pozicije.\nOdgovarajući na pitanje novinara šta će se dogoditi ako zbog krize izazvane pandemijom nova kompanija bude morala da smanjuje operacije i otpušta radnike, Tavares je rekao da će upravo spajanje dve grupacije u Stellantis biti "štit" koji će sprečiti takav scenario u FCA i PSA.\nInače, 18. januara počela je trgovina običnim akcijama kompanije Stellantis na berzi Euronext u Parizu i berzi Mercato Telematico Azionario u Milanu, a juče je počela i na Njujorškoj berzi (NYSE).\nĐorđević nakon sastanka SES: "PREDUZIMAMO MERE kada su u pitanju PRIVREDA i FINANSIJE"\nVanredna sednica Socio-ekonomskog saveta održana je danas u 11 časova u Vladi Srbije.\nTurski investitor zainteresovan je da izgradi novu fabriku na jugu Srbije, a trenutno traži lokaciju u Vranju, Leskovcu i Bojniku.\nBITKA KOJA JE LEGAT NAŠEG VREMENA "Ukrala nam je živote, odnela drage ljude, posejala strah": Naši lekari o najpotresnijim trenucima borbe


Obama traži saudijsku podršku\nKralj Abdullah bin Abdul Aziz al-Saud i američki predsednik Barak Obama u Rijadu, 3. juna 2009\nPredsednik SAD Barak Obama započeo je u sredu prvu bliskoistočnu turneju koja ima za cilj da popravi odnose između njegove zemlje i islamskog sveta. Na početku šestodnevne turneje po regionu stigao je u Saudijsku Arabiju.\nPredviđeno je da u četvrtak u Kairu održi govor u kojem bi trebalo da izloži svoje viđenje odnosa sa islamskim svetom. On je u intervjuu BBC, uoči puta, predočio da ne treba mnogo očekivati od pomenutog nastupa, jer, kako je istakao, jedan govor ne može da reši probleme Bliskog istoka.\n„Ono što želim jeste omogućavanje boljeg dijaloga tako da islamski svet bolje razume kako SAD, ali i Zapad u celini, gleda na mnoga od ovih teških pitanja kao što su terorizam, demokratija, zbivanja u Iraku i Avganistanu, zatim naš pristup Iranu, kao i naše viđenje perspektive mira između Izraela i Palestinaca.“\nPripreme za doček američkog predsednika u Kairu\nPre govora u Kairu, Obama će u Rijadu zatražiti podršku saudijskog kralja Abdulaha za pitanja kao što su ćorsokak oko nuklearnog programa Irana, oživljavanje izraelsko-palestinskog mirovnog procesa i cene nafte. Očekuje se takođe da će Obama zatražiti pomoć Saudijske Arabije u cilju sprečavanja širenja talibana sa obe strane avganistansko-pakistanske granice.\nMnogi eksperti smatraju da Saudijska Arabija – u kojoj dominantni uticaj imaju suniti – može imati presudnu posredničku ulogu u sklapanju neke vrste sporazuma sa islamskim ekstremistima koji ugrožavaju stabilnost Avganistana i Pakistana. Dobri poznavaoci prilika ističu da kraljevska kuća u Rijadu može sprečiti dotok velike sume novca koje militanti dobijaju od bogatih saudijskih donatora i islamskih humanitarnih organizacija. Saudijske vlasti tvrde da čine sve što je u njihovoj moći da preseku kanale finasiranja terorista, ali se procenjuje da bi mogle da urade mnogo više. Očito saudijske vlasti su uzdržane da ne bi razgnevile verske konzervativce čija je podrška ključna za vladu.\nPredsednik Avganistana Hamid Karzai je u više navrata zatražio od Saudijske Arabije da posreduje između njegove vlade i talibana. Međutim, Ali Avad Aseri, bivši saudijski ambasador u Pakistanu, kaže da je Kraljevstvo uzdržano u preuzimanju otvorene uloge kao posrednika sve dok obe strane ne budu potpuno spremne na uspostavljanje mira. King Abdulah sastao se tajno prošlog meseca u Meki sa avganistanskim zvaničnicima i članovima bivše talibanske vlade da bi utvrdio kakve su mogućnosti da se posreduje u mirovnim pre\nSaudijska Arabija želi da Obama zauzme čvrsti kurs prema izraelskom premijeru Banjaminu Netanjahuu, koji ne gleda sa odobravanjem na projekat palestinske države.\ngovorima. Arsala Rahmani, zamenik ministra obrazovanja u bivšoj talibanskoj vladi, koji je prisustvovao ovim razgovorima – ističe da ako Saudijska Arabija ne može da ubedi Talibane da pregovoraju, onda niko nije u stanju.\nVašington se takođe nada da će Saudijska Arabija igrati balansiranu ulogu u OPEK-u i sprečiti nastojanje zemalja kao što je Iran da se podignu cene nafte. Strahuje se da bi poskupljenje naftnih derivata ugrozilo oporavak svetske privrede pogođene krizom. Rijad i Vašington imaju tradiciju odnosa dugu 70 godina koja podrazumeva garantovano saudijsko snabdevanje SAD naftom u zamenu za njegovo pružanje zaštite monarhiji.\nSaudijska Arabija želi da Obama zauzme čvrsti kurs prema izraelskom premijeru Banjaminu Netanjahuu, koji ne gleda sa odobravanjem na projekat palestinske države i odbacuje pozive SAD da zaustavi gradnju i širenje jevrejskih naselja na okupiranim palestinskim zemljama.\nStiven Kuk iz Saveta za spoljne odnose sa sedištem u Vašingtonu, smatra da je Obamina administracija zainteresovana za mirovni plan koji je predložila Saudijska Arabija u aprilu 2002. Ova inicijativa predviđa normalizaciju odnosa arapskih zemalja i Izraela, potpuno povlačenje izraelskih snaga sa okupiranih arapskih teritorija, stvaranje palestinske države i pravedno rešenje za palestinske izbeglice.\nIstovremeno, jordanski kralje Abdulah II promoviše takozvano ’57 država’ rešenje kojim bi Izrael ekspresno dobio diplomatsko priznanje muslimanskih država u zamenu za mirovni sporazum sa Palestincima. Međutim, malo je verovatno da će mnoge arapske države biti srpemne na ustupke već u ovoj fazi bez ublažavanja stava Netanjahua oko gradnje jevrejskih naselja na okupiranoj palestinskoj zemlji.\nArapsko izdanje Njuzvika sa tekstom o poseti Baraka Obame Egiptu i Saudijskoj Arabiji\nSaudijski takođe očekuju veći pritisak na Iran oko njegovog progama obogaćivanja uranijuma. Saudijske vlasti smatraju da je neuspeh mirovnog procesa na Bliskom istoku poslednjih godina omogućio Iranu da proširi svoj uticaj preko sunitskih islamskih grupa, kao što je palestinski Hamas, kao i njegovog tradicionalnih saveznika šiitskog Hezbolaha u Libanu.\nMohamed al-Kahtani, politički analitičar u Rijadu, smatra da je Obama u poziciji da pomogne u podsticanju demokratskih reformi u Saudijskoj Arabiji kao i da oživi izraelsko-palestinski mirovni proces.\n„Verujem da lideri u ovom delu sveta pažljivo slušaju šta kaže američki predsednik. Takođe verujem da može da ih podstakne na reforme, da popuste snažan pritisak na vlast. On (Obama) time može da politički osnaži ulogu građana. Na kraju, američki predsednik može da pomogne u rešavanju arapsko-izraelskog konflikta koji je veliki teret za ekonomije celog regiona“.\nUoči Obaminog puta, jedan od lidera Al Kaide Ajman al Zavahiri je u audio saopštenju pozvao Egipćane da izbegavaju i osude američkog predsednika. Nezavisni posmatrači ocenjuju da ova poruka sugeriše da je Al Kaida veoma zabrinuta zbog Obamine jedinstvene pozicije u odnosu na prethodne američke predsednike, koja mu omogućava da popravi odnose SAD sa islamskim svetom. Kao sin afričkog muslimana, Obama je proveo deo svog detinjstva u muslimanskoj Indoneziji školujući se u medresama.\nAnketa o Obaminoj popularnosti na Bliskom istoku


AUSTRIJSKI KANCELAR KURC: Smesta prekinuti pregovore o prijemu Turske u EU, razvijati saradnju sa Rusijom | Ekspres.net\nSebastian Kurc, kancelar Austrije koja predsedava Evropskom unijom od 1. jula, zatražio je da se “smesta prekinu pregovori” o prijemu Turske u EU, a rekao je i da je za prijem Balkana i za bolje odnose s Rusijom.\n“Region Zapadnog Balkana je ključni prioritet spoljne i evropske politike Austrije, kao i našeg predsedavanja EU”, rekao je Kurc u opsežnom intervjuu objavljenom danas na sajtu atinskog lista “Katimerini”.\nOn je nastavio rekavši da “podržavamo liniju komesara za proširenje Johanesa Hana” jer “obezbeđivanje zemljama Zapadnog Balkana časne perspektive i kredibilnog puta ka EU, služi našim bezbednosnim, političkim i ekonomskim interesima”.\nKurc je podržao sporazum Grčke s Makedonijom o rešavanju spora oko njenog naziva jer to, kako je rekao, “pokazuje da uporni pregovori i diplomatija donose rezultat”.\nS druge strane, rekao je kancelar, “godinama sam bio vrlo jasan da treba imati pošten odnos s Turskom. Pregovori EU-Turska treba da se odmah zaustave” jer “Turska se poslednjih nekoliko godina stabilno udaljava od Evrope i njenih vrednosti”.\n“Trebalo bi da se usredsredimo na istraživanje drugih oblika saradnje EU i Turske, kao suseda”, dodao je Kurc.\nKancelar je rekao da je visoko medju prioritetima predsedavanja Austrije EU problem imigracije i zaštite granica, i upozorio da Beč neće prihvatiti odluke koje bi dodatno opteretile Austriju.\nNa nedavnim sednicama EU o migracijama, rekao je Kurc, ojačala je saglasnost o potrebi povećane zaštite spoljašnjih granica i jačanja granične službe EU “Fronteks”, uz “jaku saradnju s trećim zemljama, na primer kroz planiranje ‘stanica za iskrcavanje’ ” migranata u tim zemljama.\nPo rečima Kurca, dva stuba budućnosti EU moraju biti spoljna bezbednost i povećana konkurentnost, uz “stvaranje jedinstvenog evropskog digitalnog tržišta”.\nOn je istakao da EU ne bi trebalo da svim članicama nameće jedinstvena pravila o svim oblastima života, već da, kako je rekao, “manje teme” prepusti na rešavanje pojedinim državama i regionima.\nUz to, rekao je Kurc, “EU treba približiti narodu – veoma je važno da se sretnemo i pogledamo u oči”.\n“Ne sme biti članica prvog i drugog reda, niti razmena argumenata u kojima se neki osećaju moralno superiornijim od drugih. Kao Predsedništvo (EU), otvoreni smo za svaki predlog koji nas zbližava i jača našu Uniju, mnogo više od same monetarne zone”, rekao je Kurc.\nNa kraju intervjua, Kurc se založio za postepenu normalizaciju odnosa EU s Moskvom, uz ocenu da “bez Rusije ne može biti održivog mira u Evropi”.\n“U vezi s pitanjem sankcija EU protiv Rusije, uvedenih zbog njenog kršenja međunarodnog prava, mi smo jasno na istoj liniji s našim evropskim partnerima”, rekao je Kurc.\nMeđutim, nastavio je kancelar, “nadamo se da će doći do napretka u primeni odredaba sporazuma iz Minska (o okončavanju krize u Ukrajini), što bi bila osnova za postepeno smanjenje sankcija”.\nTags austrijaeukancelarrazgovorirusijasaradnjaSebastian Kurcturskazapadni balkan\nDONALD TUSK IZ PEKINGA POZIVA: Trampe i Putine sarađujte sa EU da ne uništite svetski poredak EU NA PREKRETNICI: Tri miliona izbeglica su ozbiljna pretnja ERDOGAN OSTAJE PRI SVOM STAVU O NAORUŽANJU: Turska neće odustati od kupovine sistema S-400 od Rusije PUTIN I MEREKLOVA RAZGOVARAJU U SUBOTU: Prićače o Siriji, Ukrajini i energetici


Mađarska vraća imigracioni pritvor | Vajdaság MA\nMađarska vraća imigracioni pritvor\nJanoš Lazar: "Naravno, navijam za Merkel"\nPortparol Zoltan Kovač i ministar Janoš Lazar\nMađarska vlada predlaže promenu 4 zakona radi vraćanja institucije imigracionog pritvora. Reč je o zakonu o ulasku i boravku, o azilu, o prekršajima i o državnoj granici - izjavio je Janoš Lazar, ministar zadužen za vođenje Kancelarije premijera u četvrtak.\nVlada predlaže da se za vreme "kriznog stanja prouzrokovanog masovnim useljavanjem" odredi "obavezno mesto boravka" onima koji se "mađarskoj državi obraćaju s ciljem useljavanja". To "mesto boravka" će zapravo biti državna granica, tj. kontejneri u kojima će moći da se smesti 200-300 ljudi. Do odluke o njihovim molbama, "migrantima će biti ograničeno kretanje".\nLazar je dodao da će se telekomunikacionim sredstvima biti osigurani uslovi za sprovođenje sudskih postupaka.\nPrema zvaničnim podacima od srede u kampovima u Mađarskoj se nalazi ukupno 586 osoba.\nLazar je rekao i da mađarska vlada računa na to da će zbog ovih odluka imati rasprave sa Evropskom komisijom.\nPošto se - kako je izjavio - migraciona situacija pogoršava, mađarska vlada će izgraditi i drugu ogradu na granici. Vlada će povećati pomoć za karitativne organizacije koje deluju na granici. Nakon policije, jačaće i vojsku, što znači povećanje ljudstva, polata i izdataka za sredstva. Najavio je i intenziviranje proizvodnje pešadijskog naoružanja u Mađarskoj, dodavši da već ima novih vrsta takvog oružja koje vojska isprobava.\nLazar je pozdravio odluke donete na samitu EU u Malti po kojima one koji stignu iz Afrike u Evropu treba vratiti, a u Libiji treba stvoriti registracione kampove.\nNa pitanje za koga navija na izborima u Nemačkoj, Lazar je rekao da pošto je CDU/CSU sestrinska partija Fidesa, on naravno navija za aktuelnu kancelarku Angelu Merkel, koja je ujedno i predsednica CDU.


aktivizam – Aktivizam\nOmladinska prestonica Evrope Novi Sad 2019 upućuje poziv da učestvujete u prvom Resurs kafeu koji se održava u Beogradu 27.3.2019. od 18:00 do 20:00 časova u Open space prostoru u Inkubatoru Gnezdo, Masarikova 5, VI sprat.\nResurs kafe je događaj na kome ćemo ugostiti do 40 ljudi iz civilnog sektora, koji će u neformalnoj atmosferi imati priliku da pričaju, dele iskustva i uče jedni od drugih.\nOvaj događaj namenjen je pre svega omladinskim organizacijama i organizacijama koje rade sa mladima.\nOvoga puta tema je socijalno preduzetništvo, a Vaši domaćini će biti Timočki omladinski centar i Bagel Bejgl, NVO Atina.\nOve godine organizujemo 5 Resurs kafea u 5 gradova Srbije.\nResurs kafe je najava velikog kongresa, a ujedno i zaseban događaj na kome razgovaramo o fundraising temama, ali u neformalnijoj atmosferi.\nOPENS FundCon je fundraising kongres, koji smo prvi put organizovali prošle godine (na ovom linku možete videti kako je bilo prošle godine).\nOPENS FundCon je sveobuhvatno iskustvo koje na jednom mestu okuplja najbolje ideje i najinovativnija rešenja iz civilnog sektora. Nudi različite formate sesija i predavanja, razgovore na različite teme kao što su prikupljanje sredstava, socijalno preduzetništvo, korporativna partnerstva, digitalni marketing, liderstvo, inovativno/alternativno finansiranje, upravljanje ljudskim resursima i još mnogo toga, a sve u cilju glavne teme kongresa a to je održivost organizacija.\nEmisija „Perspektiva 202” na Radio Beogradu 202 predstavlja novi otvoreni prostor za mlade ljude koji na različite načine obogaćuju trenutak našeg vremena – kroz umetnost i kulturu, aktivizam i lična iskustva.\nSvakog četvrtka od 23-00 na Radio Beogradu 202.\nAko znate za nekog čiji rad bi trebalo da ispratimo u emisiji pišite na program202@gmail.com\nKroz emisiju vodi Lana Nikolić\nLink za slušanje uživo je ovde, a podkaste prethodnih emisija možete poslušati ovde.\nPartnerska organizacija Udruženje studenata sa hendikepom, u saradnji sa Forumom mladih sa invaliditetom, realizovala je trening “Uloga medija u podizanju svesti o poziciji osoba sa invaliditetom/hendikepom u društvu” u Beogradu, 27. septembra.\nU okviru radionice učesnici su imali priliku da se upoznaju sa osnovnim principima koncepta socijalne inkluzije, kao i sa komunikacijom i modelima u pristupu osobama sa invaliditetom/hendikepom.\nAktivnost je realizovana u okviru projekta “Digitalna i medijska pismenost mladih sa invaliditetom/hendikepom”, koji sprovode Forum mladih sa invaliditetom, u partnerstvu sa Udruženjem studenata sa hendikepom, SeConS grupom za razvojnu inicijativu i Udruženjem za mlade Srbije.\nOdržane info sesije za NVO u Užicu i Novom Pazaru\nForum mladih sa invaliditetom, u partnerstvu sa Udruženjem studenata sa hendikepom, SeConS grupom za razvojnu inicijativu i Udruženjem za mlade Srbije, realizovao je info sesije za organizacije civilnog društva u Užicu I Novom Pazaru, 6-og, odnosno 12. septembra.\nAktivnosti su realizovane u okviru projekta Digitalna i medijska pismenost mladih sa invaliditetom/hendikepom, koji za cilj ima unapređenje građanske participacije mladih sa invaliditetom/hendikepom putem razvoja digitalne i medijske pismenosti.\nNa početku projekta sprovedeno je istraživanje sa sledećim ciljevima:\nNa info sesiji su predstavljeni rezultati istraživanja o digitalnoj pismenosti i aktivizmu mladih sa invaliditetom/hendikepom, ali i naredne aktivnosti projekta koje će direktno uključivati mlade sa invaliditetom/hendikepom.


MAKS 2015 - Sputnjik Srbija\nZavršni program avio-kosmičkog salona MAKS 2015\nNa aerodromu u Žukovskom u toku je završna manifestacija šestog dana Međunarodnog avio-kosmičkog salona MAKS 2015.\nPeti dan avio-kosmičkog salona MAKS 2015\nMeđunarodni salon MAKS 2015 i danas je otvoren za sve ljubitelje aviona.\nČetvrti dan aero-mitinga MAKS 2015\nOd danas se međunarodni salon MAKS 2015 otvara za sve ljubitelje aviona. Tokom dana masovne posete na aerodromu u Žukovskom biće izvedeno više akrobatskih letova.\nTreći dan aero-mitinga MAKS 2015\nU moskovskom predgrađu Žukovskom održava se treći dan pilotskog programa na Međunarodnom aero-kosmičkom salonu MAKS 2015.\nNastavlja se avio-kosmički salon MAKS 2015\nU sredu se održava drugi dan Međunarodnog avio-kosmičkog salona MAKS 2015 koji se održava u Žukovskom, gradu u blizini Moskve.\nTokom međunarodnog avio-kosmičkog salona MAKS 2015, Rusija je pokazala neobičnu avio-sondu na vazdušnom jastuku.\nRuski lovac pete generacije PAK FA prvi put je na Međunarodnom avio-kosmičkom salonu MAKS 2015 demonstrirao nekoliko najtežih akrobatskih manevara.\nAero-miting MAKS 2015 (video)\nPilotski program Međunarodnog avio-kosmičkog salona MAKS 2015 otvoren je svečanim poletanjem 11 helikoptera.


Trenutno ste na stranici: Početna E-zine E-Zine broj 1 Članci MITECO Kneževac nudi najkvalitetnija rešenja u pogledu upravljanja otpadom\nMITECO Kneževac je jedna od prvih i vodećih kompanija u Srbiji i regionu u oblasti upravljanja otpadom sa strateškim pristupom industrijskim pogonima u pronalaženju održivih rešenja. Zadržavajući poziciju lidera, nastavljamo da pomeramo granice profesionalnog bavljenja ovim poslom i sa najvećom pažnjom, zajedno sa najvećim kompanijama u Srbiji radimo na pronalaženju najkvalitetnijih rešenja u pogledu upravljanja otpadom.\nMiteco u novim saradnjama\nTokom 2012. godine u fokusu poslovanja kompanije MITECO Kneževac bili su sledeći procesi:\nZavršetak privatizacije kompanije\nPre šest godina MITECO je započeo proces privatizacije i kupovine firme Kneževac a.d., koja je tada poslovala sa gubitcima. Kroz dobro osmišljen proces revitalizacije privatizovane kompanije, Miteco Kneževac je uspeo da za samo 3 godine sanira sve dugove iz prethodnog perioda, obezbedi dalje profitabilno poslovanje (počev od 2009-te godine, zaključno sa 2012-tom) i izvrši revitalizaciju objekata kompleksa, kao i povećanje kapaciteta i pribavljanje dozvole za operatera opasnog i industrijskog otpada.\nNastavak saradnje sa fabrikom Fiat Automobili Srbija\nNa osnovu Ugovora o zajedničkom investicionom ulaganju potpisanog između Republike Srbije i Fiat Group Automobiles S.P.A. napravljen je plan čišćenja fabrike automobila u Kragujevcu. Tokom 2012. godine počela je sanacija zemljišta zagađenog PCB-em na glavnoj lokaciji Fiat Automobili Srbija d.o.o. u Kragujevcu. U okviru tog projekta sa lokacije Fiat-a uklonjeno je oko 1.350 tona predmetnog otpada. Radovi na iskopu, pakovanju i odvozu predmetnog otpada su vršeni po fazama, zaključno sa poslednjim preuzimanjem koje je izvršeno u januaru 2013. godine.\nObezbeđenje novih klijenata u 2012:\nPored Fiat-a u 2012. smo realizovali poslove sa kompanijama: NIS, Hemofarm, Zdravlje Leskovac, Zvezda Helios, Flint, Spektar, Phoenix Pharm, Pharma Swiss, EPS TENT i drugim sa kojima imamo stalne Ugovore o saradnji.


Robot - volontiraj\nU okviru projekta Volontiraj kreditiraj, koji za cilj ima povezivanje kompanija i srednjoškolaca, te aktivno učešće srednjoškolaca u osposobljavanju za budući život i rad, kompanija Robot je za 10. Socijalni dan odlučila u svoje prostorije uvesti pet srednjoškolaca. Na ovaj način kompanija Robot pružila je podršku projektu, a mladima mogućnost da rade jedan dan u trgovinskom lancu.\n„Kao društveno odgovorna kompanija trudimo se svakodnevno zadovoljiti ne samo potrebe naših kupaca i posjetilaca, nego i mladih ljudi, koji tek treba da stupe u budućnost i angažuju se u polju rada. Jučer smo u našem centru u Rajlovcu ugostili pet učenika iz Srednje škole za okoliš i drvni dizajn Sarajevo. Sretni smo što možemo učestvovati u ovakvom projektu i pružiti podršku mladim ljudima da se upoznaju sa radom jedne velike kompanije kao što je Robot“ rečeno je iz marketing službe kompanije Robot.\nUčenici su kao zaposlenici kompanije Robot proveli jedan dan u Robotu Rajlovac te se upoznali sa načinom rada jednog supermarketa i svih njegovih odjela kao i širokog asortimana, kako na odjelu prehrane, hemije, tekstila, široke potrošnje tako i na odjelu akustike, bijele tehnike te namještaja, kućanskih aparata i alata.\nKompanija Robot je i ovaj put pokazala zašto je na listi najpoželjnijih poslodavaca u Bosni i Hercegovini.


Mrkonjić: Ne bavim se rekonstrukcijom, bavim se građenjem : Nadlanu.com\nObjavljeno 9. jul 2013. / 17:45:01\n"Rekonstrukciju Vlade rade ljudi koji vode Vladu, oni to uspešno rade i videli ste šta su oni dogovorili", rekao je Mrkonjić novinarima prilikom obilaska radova na izgradnji Železničko-drumskog mosta - Žeželjevog mosta na Dunavu.\nNapominjući da je njegov zadatak sad da što više uradi u građevinskoj sezoni, on je istakao da se ne bavi rekonstrukcijom vlade.\n"Bavim se građenjem, kao što vidite", rekao je Mrkonjić.\nNa opasku novinara da poslednjih dana on vrlo često govori “ako neko drugi bude ministar (saobraćaja)…”, Mrkonjić je u šali rekao da mu ne pada na pamet da ode s te funkcije, jer ne vidi ko bi to bolje radio od njega.\nOn je, ipak, napomenuo da se u oblasti putne infrastrukture Srbije “sve u planovima zna” i da su obezbeđena finansijska sredstva za nove autoputeve, naglasivši da je suština pre svega u efikasnoj realizaciji projekata.\n"Na jednom velikom projektu radi pet, šest ministarstava, prema tome nije važno ko će taj posao da vodi, važno je da taj posao ide i posao sa putevima će da ide", rekao je ministar.


Sportske.net - Povrede "kamen spoticanja" srpskim košarkašicama\nMarina Maljković tvrdi da su povrede najveći problem našoj ženskoj košarkaškoj reprezentaciji.\n"Ne želim da pričam o povređenim igračicama i koliki je hendikep što nisu u mogućnosti da budu sa nama. Moramo da pružimo maksimalnu podršku igračicama koje su trenutno na priprema. Od njih tražim da shvate važnost svakog minuta treninga i budu posvećene radu", kazala je Maljkovićeva medijima u Kovilovu.\nOn je dodala da timu predstoje pripreme u Crnoj Gori i potom kontrolni mečevi.\n"Pre odlaska u Crnu Goru spisak kandidata biće skraćen za četiri-pet igračica. U Tivtu ćemo samo trenirati, neće biti mečeva, jer ćemo imati do početka kvalifikacija devet kontrolnih utakmica što je sasvim dovoljno da se tim uigra i bude u dobroj formi za iskušenja koja ga očekuju", rekla je selektorka srpskih košarkašica.\nPotpredsednica Košarkaškog saveza Srbije zadužena za žensku košarku Ana Joković ocenila je da su košarkašice već napravile veliki pomak u rezultatima ali da ih pred kvalifikacije muče povrede.\n"Već na startu priprema imamo velikih problema sa povredama. Ssanse da zaigra Sonja Petrović gotovo da ne postoje, dok ćemo sve učiniti da se oporave Dajana Butulija i Jelena Milovanović. Ipak, verujemo u devojke koje vredno rade i bore se za mesto u nacionalnom timu", kazala je Jokovićeva.\nKošarkašica Srbije Tamara Radočaj rekla je da je atmosfera u timu odlična i da su devojke veoma motivisane.\n"Dosta toga smo uradili u prethodnih deset dana. Atmosfera u timu je odlična, sve igračice su veoma motivisane. Znamo šta nam je cilj i kako da dodjemo do njega. Imamo dovoljno vremena da se uigramo i budemo spremne za prvi kvalifikacioni duel protiv Crne Gore", rekla je srpska reprezentativka.\nPrvi meč kvalifikacija za Evropsko prvenstvo košarkašice Srbije igraće 13. juna protiv selekcije Crne Gore.


Sve vesti za tag: Kazna / Republika\nTAG - Kazna\n- subota, 23. 9. 2017. u 11:52 0\nBeogradska policija je u saradnji s Višim javnim tužilaštvom i Komunalnom policijom u Beogradu juče po podne uhapsila komunalnog...\nMONSTRUM IZ SURČINA: Otrovao retrivera, osuđen uslovno!\n- utorak, 19. 9. 2017. u 18:09 0\nSlobodan Bogdanić osuđen je juče pred Trećim osnovnim sudom u Beogradu na osam meseci zatvora uslovno na tri godine zbog toga što je...\nUEFA žestoko kažnjava Zvezdine rivale u Evropi?\n- petak, 15. 9. 2017. u 15:20 0\nEvropska fudbalska unija (UEFA) podnela je optužbe protiv Arsenala i Kelna zbog incidenata na utakmici u Ligi Evropa, saopšteno je iz...\n- četvrtak, 14. 9. 2017. u 07:28 0\nBorislav G. (34) i njegovi višestruko osuđivani prijatelji Mario B. (31), Milorad B. (32), Ivan H. (31) i Tomislav B. (34), nakon deset...\nPOTVRĐENA KAZNA: ZA "UBIJ SRBINA" samo 21.000 evra i zatvrorena severna tribina\n- sreda, 13. 9. 2017. u 20:02 0\nUEFA je ostala dosledna sebi, i nije uslišila žalbu Rijeke kojoj je kazna izrečena zbog izgreda navijača tokom utakmice u plej ofu za...\nFacebook POPIO PAPRENU KAZNU u Španiji!\n- utorak, 12. 9. 2017. u 01:30 0\nŠpanski regulator za zaštitu ličnih podataka kaznio je američku kompaniju Fejsbuk sa 1,2 miliona evra zbog kršenja zakona o zaštiti...\nSTEFANOVIĆ TRAŽI NAJOŠTRIJU KAZNU: Napad na policajca je napad na državu!\n- petak, 8. 9. 2017. u 11:30 0\nPotpredsednik Vlade Republike Srbije i ministar unutrašnjih poslova Nebojša Stefanović zatražio je od pravosudnih organa najoštriju...\nTANJEVIĆEVA CIGARETA KOŠTALA CRNOGORCE 1.000 EVRA!\n- utorak, 5. 9. 2017. u 12:31 0\nSelektor košarkaške reprezentacije Crne Gore Bogdan Tanjević napravio je dva incidenta nakon utakmice Evropskog prvenstva protiv...\nDonošenje novih propisa u saobraćaju i uvođenje kazne za prekoračenje prosečne brzine, čini...\nJedan ruski taksista suočava se sa kaznom od sedam godina u zatvoru nakon što je odbio da se...\n- subota, 2. 9. 2017. u 06:45 0\nMakedonski policajci na granici kod Tabanovaca varaju vozače iz Srbije tako što ih na prevaru namame u zabranjenu traku, pa im posle pišu...\nMiloš Vazura kažnjen sa 400.000 dinara zbog NELEGALNOG NOŠENJA ORUŽJA!\n- četvrtak, 31. 8. 2017. u 14:54 0\nDirektor FK "Partizan" Miloš Vazura moraće da uplati 400.000 dinara u humanitarne svrhe zbog nelegalnog nošenja oružja u maju ove...\n- četvrtak, 31. 8. 2017. u 14:18 0\nNemački tužioci pozvali su danas na odbacivanje optužnice protiv 96-godišnjeg bivšeg pripadnika nacističkog Š i bolničara u...\nZABORAVITE NA SKIDANJE FILMOVA SA NETA: Preko IP adrese znaju ko ste, a kazne su ogromne!\n- sreda, 30. 8. 2017. u 03:30 0\nPrilikom gledanja filmova na internetu, vaša IP adresa je "na izvolite", pa sami preuzimate odgovornost za kršenje zakona.\n(VIDEO) UEFA PONOVO UDARA PO DŽEPU LEGIJU ZBOG NAVIJAČA!\n- utorak, 29. 8. 2017. u 23:20 0\nNavijači Legije "uspeli" su da po drugi put u roku od mesec dana izdejstvuju novu kaznu, pošto je UEFA ispostavila račun na adresu kluba...\nUŽAS NAD UŽASIMA: Imućni pedofil zlostavljao dve devojčice, ali neće ići u zatvor!\njutarnji.hr / Republika\n- ponedeljak, 28. 8. 2017. u 22:15 0\nMuškarac (69), inače iz poznate porodice u Koprivnici, pravosnažnom presudom Opštinskog suda osuđen je na godinu dana zatvora zbog...\nAUSTRIJA: Godinu i po dana zatvora za nacistički pozdrav!\n- utorak, 22. 8. 2017. u 16:24 0\nNavijač bečkog Rapida osuđen je na 18 meseci strogog zatvora zbog nacističkog pozdrava na fudbalskoj utakmici u glavnom gradu Austrije.\nKLASIČNO "ZELENAŠENJE": Vlasotinačkoj grupi 30 godina zatvora\nApelacioni sud u Beogradu pravosnažno je osudio na više od 30 godina zatvora "vlasotinačku grupu"...\nNovčana kazna za pivnicu u Sloveniji zbog reklame na engleskom jeziku!\nPivnica iz Tolmina, na zapadu Slovenije, dvostruko je kažnjena, jer je zbog velikog prisustva...